Bolehkah Warga Emas Berpuasa Di Bulan Ramadan?

Warga emas adalah golongan yang istimewa. Di Malaysia, jumlah warga emas (atas 60 tahun) adalah sebanyak 10 peratus daripada seluruh rakyat Malaysia. Golongan ini adalah antara golongan yang perlu diberikan perhatian. Pelbagai masalah kesihatan, kewangan dan kemampuan fizikal menjadikan mereka sering terbiar jika tidak diambil perhatian.

Atas semua sebab ini, golongan ini sering bimbang dan takut untuk menjalani kehidupan yang aktif dan sihat. Apabila tiba bulan Ramadan, mereka akan berkira-kira untuk berpuasa. Adakah selamat bagi warga emas untuk berpuasa?

Baca artikel ini sehingga akhir.

Adakah puasa baik atau buruk bagi warga emas?

Ada baik dan buruknya.

Banyak kajian menunjukkan bahawa puasa mempunyai banyak kelebihan. Antaranya adalah melanjutkan usia, mencegah kanser, merendahkan tekanan darah dan kolesterol darah serta menurunkan berat badan.

Namun, umur yang lanjut akan lebih terjejas dengan kesan puasa, terutamanya bagi mereka yang mengalami penyakit kronik. Lebih-lebih lagi, kebanyakan warga emas mempunyai masalah kesihatan yang mungkin akan mengganggu mereka berpuasa seperti orang normal. Antara kebimbangan utama adalah gula darah rendah dan dehidrasi. Bagi warga emas, ia boleh mengancam nyawa. Oleh itu, sangat penting untuk mendapatkan nasihat doktor sebelum membuat keputusan untuk berpuasa di bulan Ramadan. Kita tidak mahu perkara-perkara yang tidak diingini berlaku.

Apakah tip puasa Ramadan bagi warga emas?

Sama ada anda sendiri adalah warga emas atau penjaga kepada warga emas, anda perlu mengambil perhatian terhadap risiko-risiko yang mungkin berlaku apabila berpuasa. Dengan mengambil langkah berjaga-jaga, anda atau ibu bapa anda mampu menjalani bulan Ramadan dengan gembira.

 Membuat pemeriksaan doktor

Seperti yang telah disebutkan, langkah ini adalah sangat penting, terutamanya jika anda memang mempunyai penyakit kronik dan sedang mengambil ubat-ubatan. Dapatkan nasihat doktor jika keadaan kesihatan anda membolehkan anda untuk berpuasa seperti biasa. Ikut semua nasihat doktor.

 Amalkan makanan seimbang

Diet yang seimbang haruslah mengandungi semua nutrisi penting termasuk karbohidrat, protein, lemak, serat dan vitamin. Bagi warga emas, penekanan yang lebih harus diberikan kerana golongan ini sering mengalami kekurangan zat atau disebut sebagai malnutrisi.

Ambil perhatian terhadap perkara berikut:

Kurangkan penggunaan lemak tepu seperti minyak sapi, mentega dan keju. Minimakan penggunaan minyak semasa menggoreng atau menumis agar makanan lebih sihat dan lebih jimat!

Banyakkan pengambilan buah-buahan dan sayur-sayuran. Serat dalam sayur penting dalam membantu penghadaman yang sering menjadi masalah bagi warga emas. Makanan berwarna-warni ini turut membekalkan vitamin dan mineral penting.

Elakkan makanan mentah atau separuh masak. Ini bagi memudahkan makanan tersebut hadam di dalam perut dan usus serta mudah ditelan.

Elakkan makanan tinggi garam. Selain boleh meningkatkan tekanan darah, garam membuatkan diri cepat haus. Jadi, makanan seperti ikan masin, jeruk dan kicap hendaklah dikurangkan.

Kurangkan makanan bergula (manis). Semua orang maklum tentang bahaya gula berlebihan yang boleh membawa kepada pelbagai penyakit, antaranya kencing manis. Lebih-lebih lagi bagi warga emas, ia perlu dikurangkan.

 Jangan lupa sahur

Sahur adalah sangat penting. Ia membekalkan tenaga untuk kita kekal segar dan sihat sepanjang hari. Tanpa sahur, badan akan mudah letih dan lesu. Ambil makanan berasaskan karbohidrat kompleks seperti nasi dan roti. Sebaiknya, lewatkan sahur sehingga kira-kira 30 minit sebelum azan subuh. Selain mengikut sunah nabi, ia dapat memberikan lebih tenaga untuk bertahan.

 Segera berbuka puasa

Jangan tangguhkan waktu berbuka puasa. Mulakan dengan makan yang ringkas bagi mengelakkan ketidakselesaan pada perut. Elakkan makanan berempah dan pedas supaya perut tidak meragam semasa solat tarawih atau keesokan harinya.

 Air, air dan air

Air adalah sangat penting bagi orang berpuasa, terutamanya warga emas yang lebih cenderung mengalami dehidrasi. Minum air sebanyak yang boleh sekurang-kurangnya lapan gelas sehari antara waktu berbuka dan sahur.

 Jangan makan terlalu banyak sewaktu moreh

Tidak salah untuk makan moreh tapi pastikan anda tidak mengambil terlalu banyak makanan. Kita tidak seharusnya mengambil makanan berat sekurang-kurangnya dua jam sebelum tidur atau proses penghadaman akan terganggu menyebabkan pedih ulu hati.

 Jangan tinggal berseorangan

Jangan biarkan warga emas tinggal berseorangan. Macam-macam perkara tidak diduga boleh berlaku. Pastikan sentiasa ada orang yang boleh membantu jika apa-apa berlaku. Di samping itu, tinggal berseorangan akan membuatkan seseorang cenderung mendapat masalah psikologi seperti depresi atau kemurungan.

Agama Islam adalah agama yang rahmah dan bertimbang rasa terhadap semua golongan. Meskipun puasa Ramadan adalah satu kewajipan, kelonggaran diberikan kepada golongan tertentu termasuk warga emas yang tidak mampu berpuasa.

Jangan terlalu memaksa diri untuk berpuasa jika tidak mampu, atau ia hanya akan memakan diri anda kelak.

Dapatkan lebih panduan berpuasa warga emas di
sini
.


Pasangan Tinggi Lampai, Anda Pula Kecil? Ini 4 Posisi Senggama Paling SESUAI Untuk Kalian!

Jika anda mempunyai pasangan yang tinggi, pasti sukar untuk anda memeluk atau mencium mereka tanpa berjengket atau mereka membongkokkan badan.

Memang biasa kita lihat pasangan yang mempunyai ketinggian badan yang agak ketara (seorang tinggi, seorang rendah),
mereka perlu berada pada kedudukan yang selesa bagi menikmati sentuhan/interaksi romantik
.

Perkara yang lebih penting lagi adalah ketika mengadakan hubungan seks. Ketinggian memainkan peranan penting memandangkan ia boleh menentukan posisi, keselesaan dan kenikmatan semasa melakukan hubungan seks.

Artikel ini akan membincangkan 4 posisi seks yang sesuai dilakukan oleh pasangan yang mempunyai ketinggian yang berbeza. Teruskan membaca untuk mengetahuinya dengan lebih lanjut.

4 posisi seks yang sesuai dipraktikkan oleh pasangan tinggi

1.
Cowgirl,
posisi kegemaran gadis

Posisi
cowgirl
merupakan posisi yang digemari oleh ramai individu. Ia memberikan keupayaan kepada wanita yang berada di atas untuk mengawal kelajuan dan rentak seks di samping kedalaman
penetrasi zakar
 ke dalam vagina.

Bagi lelaki atau wanita yang jauh lebih tinggi daripada pasangannya, posisi ini dapat memberikan keselesaan seksual berikutan anda tidak perlu tunduk, berjengket atau mengubah posisi badan jika ingin menyentuh atau melakukan aksi
foreplay
.

Posisi
cowgirl
 dilakukan dengan pasangan lelaki berbaring di atas katil dan pasangan wanita berada di atasnya. Penetrasi zakar dilakukan ketika wanita tersebut berada dalam posisi duduk atau mencangkung.

Walau bagaimanapun, anda perlu berhati-hati kerana posisi ini dianggap sebagai salah satu posisi yang boleh menyebabkan kecederaan pada zakar. Ketika melakukan aksi sorong tarik, hentakkan tubuh anda perlahan-lahan.

Nikmati posisi tersebut dan kawal rentak mengikut kemahuan pasangan anda. Jika anda berasa sakit ketika mencubanya, beritahu kepada pasangan anda dan cuba ubah kedudukan atau kelajuan hentakan.

2.
Doggy style,
cara hangatkan keintiman pasangan

Ini merupakan antara posisi yang digemari oleh wanita berikutan
 ia boleh memberikan rangsangan terhadap organ seks mereka iaitu kelentit
, bagi mencapai orgasme.

Pasangan wanita hendaklah berada pada posisi merangkak sambil menahan permukaan rata menggunakan tangan dan lutut. Pasangan lelaki kemudiannya akan melakukan penetrasi daripada belakang.

Mungkin bunyinya agak janggal namun, posisi ini sangat sesuai untuk mereka yang mempunyai perbezaan daripada sudut ketinggian.

Posisi tersebut bukan sahaja memerlukan wanita untuk membelakangi lelaki, malah ia tidak memerlukan mereka untuk bersemuka. Ini bermakna ketinggian bukanlah faktor yang dianggap penting.

Jika anda berasa bosan melakukan posisi tersebut dalam keadaan merangkak, anda boleh cuba melakukannya dalam keadaan berdiri. Pegang pada mana-mana objek seperti meja dinding bagi memastikan anda dan pasangan anda selesa.

Posisi ini boleh dilakukan selama mana pun cuma bagi mengekalkan kehangatan hubungan seksual, sekali-sekala kena bertentang mata juga ya.

3. Spooning
 bersama pasangan tinggi

Kehangatan semasa melakukan hubungan seks kebiasaannya dicapai melalui susunan rentak yang betul.

Kebanyakan pasangan akan mula bercium, berpelukan, melakukan aktiviti
foreplay
yang lain sebelum melakukan hubungan seks sehingga sampai kemuncaknya.

Namun, bagi mereka yang suka menggunakan kaedah
spooning
, aktiviti
foreplay
dan penetrasi seks boleh dijalankan secara serentak. Posisi ini memerlukan kedua-dua pasangan untuk baring mengiring ke arah yang sama.

Pasangan lelaki akan berada di belakang wanita.

Dalam posisi ini, kadangkala, pasangan wanita boleh menoleh ke belakang untuk mencium pasangan sebelum atau semasa penetrasi sedang berlangsung.

Jika dibandingkan dengan posisi lain,
spooning
agak terkenal memandangkan ia memudahkan wanita untuk mencapai klimaks dan rentak
hubungan seksual tidaklah terlalu cepat
. Seperti posisi
doggy style
, pasangan tidak bersemuka maka ia sangat sesuai buat mereka yang mempunyai perbezaan ketinggian yang ketara.

Jika hubungan seks dilakukan bersemuka, jarak ketinggian yang berbeza tersebut akan menyebabkan anda berada pada paras dada atau leher pasangan.

Mungkin ada lelaki yang suka dengan keadaan tersebut, namun ramai pasangan yang hendak bertentang muka jika mereka
 melakukan hubungan seks pada posisi sedemikian
.

4.
Missionary
di tepi katil, kaedah klasik yang tiada tandingannya

Bagi mereka yang gemarkan posisi
missionary
, usah risau. Ketinggian yang berbeza tidak menghalang anda daripada melakukan hubungan seks dalam posisi tersebut. Anda cuma perlu melakukan pengubahsuaian sedikit bagi mencapai keselesaan dan kenikmatan seksual.

Bagi mereka yang mempunyai beza tinggi yang ketara, anda boleh melakukan posisi seks ini di tepi katil. Pasangan lelaki berdiri dan punggung wanita berada betul-betul di sisi katil dengan kaki mereka tergantung ke bawah.

Sebelum melakukan penetrasi, anda perlu mengangkat kedua-dua kaki pasangan anda, rapatkannya sedikit dan mula mendayung. Kerapatan kaki tersebut akan membuatkan faraj terasa lebih ketat dan mampu merangsang anda berdua untuk mencapai orgasme.

Pastikan anda menuruti rentak pasangan anda. Hubungan seks yang menyeronokkan adalah apabila kedua-dua pasangan dapat menikmati posisi seksual yang dipraktikkan.

Konklusi

Jika anda dan pasangan mempunyai perbezaan ketinggian yang ketara, tiada alasan untuk anda tidak menikmati hubungan seks. Terdapat pelbagai teknik yang boleh memudahkan penetrasi serta dapat memberikan kenikmatan kepada kedua-dua pasangan.

Apa yang perlu anda buat adalah untuk mencuba posisi-posisi tersebut dan pilih teknik yang bersesuaian dengan rentak anda dan pasangan.

Hello Health Group

tidak menyediakan nasihat perubatan, diagnosis, atau rawatan.


Kolesterol Tinggi Dalam Kalangan Kanak-kanak

Tinggi kandungan kolesterol adalah kondisi yang boleh menjejaskan individu tanpa mengira usia. Ia akan mengakibatkan pelbagai kondisi kesihatan terutamanya masalah jantung apabila kanak-kanak meningkat dewasa kelak.

Terlalu banyak kolesterol dalam badan akan menyebabkan plak terbina pada dinding arteri, yang berfungsi menyalurkan darah kepada jantung dan organ-organ lain. Plak ini merupakan salah satu punca utama penyempitan arteri yang menyebabkan darah tidak dapat sampai ke jantung lalu mengakibatkan sakit jantung dan strok.

Siapakah yang berisiko mempunyai kolesterol tinggi dalam kalangan kanak-kanak?

Kandungan kolesterol dalam badan kanak-kanak dikaitkan dengan tiga faktor utama iaitu genetik, diet dan obesiti. Ibu bapa yang mempunyai kandungan kolesterol tinggi juga akan meningkatkan risiko anak mereka mengalami kondisi yang sama.

Bagaimanakah kandungan kolesterol dalam badan kanak-kanak boleh didiagnosis?

Pakar perubatan mampu untuk melihat kandungan kolesterol dalam badan kanak-kanak dengan hanya melakukan ujian darah. Ia sangat perlu dilakukan terhadap kanak-kanak jika ada sejarah keluarga yang mempunyai sakit jantung atau ibu bapa mereka sendiri mempunyai kandungan kolesterol tinggi. Ujian darah ini juga dapat membantu doktor menentukan sama ada kanak-kanak tersebut mempunyai kolesterol tinggi atau tidak.

The National Heart, Lung, and Blood Institute
 (NHLBI) dan
American Academy of Pediatrics
 menyarankan bahawa semua kanak-kanak perlu diperiksa dua kali ketika mereka berusia 9 hingga 11 tahun dan 17 hingga 21 tahun. Saintis juga menasihatkan kanak-kanak yang berusia 2 hingga 10 tahun untuk diperiksa. Jika hasilnya menunjukkan kandungan kolesterol normal, kanak-kanak masih perlu diperiksa selepas 3 hingga 5 tahun.

Bagaimanakah merawat kandungan kolesterol tinggi dalam kalangan kanak-kanak?

Kanak-kanak yang terlebih berat badan atau obesiti dan mempunyai kandungan lemak dalam darah atau kurang kandungan kolesterol koles HDL, pengurusan berat badan yang bagus adalah rawatan yang terbaik. Ini bermakna ibu bapa perlu memberi galakan kepada kanak-kanak ini untuk mengamalkan diet seimbang dan bersenam dengan kerap. Bagi kanak-kanak yang berusia lebih daripada 10 tahun dan mempunyai kandungan kolesterol tinggi, pengambilan ubat-ubatan adalah disarankan.

Salah satu daripada cara terbaik untuk merawat kolesterol tinggi dalam kalangan kanak-kanak adalah pengambilan diet seimbang dan aktiviti senaman yang melibatkan segenap ahli keluarga. Anak anda juga perlu mengambil makanan yang rendah lemak dan menjauhi makanan segera.

Amaun lemak yang perlu diambil oleh kanak-kanak adalah 30% kurang daripada kalori. Walau bagaimanapun, cadangan ini tidak termaktub kepada kanak-kanak yang berusia bawah 2 tahun. Selain itu, lemak tepu hanya perlu diambil 10% kurang daripada kalori sementara lemak trans perlu dielakkan sama sekali. Bagi kanak-kanak yang berisiko tinggi, lemak tepu juga perlu dikurangkan kepada 7% daripada kalori dan hadkan pengambilan kolesterol kepada 200 miligram sahaja sehari.

Pemilihan makanan yang pelbagai juga adalah sangat penting agar anak anda berjaya mendapatkan nutrien yang diperlukan. Selain itu, senaman juga perlu dilakukan dengan kerap. Senaman seperti aerobik, berbasikal, berjoging, berjalan atau berenang mampu meningkatkan kadar HDL dalam badan anak anda selain menurunkan risiko penyakit jantung. Jika diet dan senaman masih tidak dapat membantu mengurangkan kadar kolesterol yang tinggi dalam badan anak anda, segera berjumpa doktor untuk mendapatkan rawatan.

Hello Health Group
 tidak menyediakan nasihat perubatan, diagnosis, atau rawatan.


Kaum Adam Nak Jaga Kulit Muka? Mudah Je La, Tapi Kena Kenal Jenis Kulit Dulu!

Kulit setiap individu adalah berbeza-beza baik lelaki mahupun wanita. Rutin penjagaan kulit muka lelaki dan wanita harus disesuaikan mengikut masalah dan jenis kulit.

Kulit lelaki biasanya lebih berminyak
, berbulu, dan tebal. Oleh itu, rutin penjagaan kulit muka lelaki haruslah dipilih berlatarkan keperluan kulit seseorang individu.

Selain itu, kaum Adam lebih cenderung untuk
mengalami masalah kulit seperti jerawat
, mungkin kerana kekurangan pengetahuan dalam pemilihan produk muka yang bersesuaian dan jenis kulit yang dimiliki.

Justeru, artikel ini akan
 menerangkan cara-cara penjagaan wajah
 yang bersesuaian mengikut jenis kulit dan cara memilih produk dengan betul bagi pembaca lelaki di luar sana.

Untuk mendapatkan lebih banyak informasi tentang Kesihatan Kulit, anda juga boleh klik
di sini.

Sebelum tahu cara penjagaan kulit muka lelaki, kenal jenis kulit!

Kulit setiap individu adalah berbeza dan memerlukan jenis serta
tahap penjagaan wajah yang berlainan
.

Menurut
American Academy of Dermatology
 (AAD), terdapat 5 jenis kulit:

Kulit normal: Bebas cela dan minyak, tidak sensitif terhadap produk yang mengandungi pewarna atau pewangi tiruan

Kulit berminyak
: Muka sering kelihatan berminyak dan berkilat

Kulit kering: Kulit boleh terasa kasar, kering atau sering mengelupas

Kulit gabungan (
combination):
 Kulit kawasan T-zone yang berminyak, manakala bahagian lain lebih kering

Kulit sensitif: Kerengsaan senang berlaku akibat pemakaian produk tidak bersesuaian. Kulit cenderung menjadi gatal atau sensasi seakan terbakar

Rutin penjagaan kulit muka lelaki

Untuk menjaga kulit dengan betul, setiap individu termasuk golongan lelaki harus mengikuti rutin asas penjagaan wajah ini:

Cuci muka setiap hari

Memakai pelembap

Memakai krim pelindung matahari

AAD turut mengesyorkan agar setiap orang memilih produk muka berdasarkan jenis kulit masing-masing.

Selain itu,
pemilihan produk yang lembut dan selamat
 seperti menggunakan produk yang bebas minyak dan bukan komedogenik amat disarankan.

Produk muka bersifat bukan komedogenik secara umumnya tidak akan menyebabkan liang pori tersumbat yang boleh membuat masalah jerawat.

Rutin untuk penjagaan kulit wajah berminyak atau berjerawat

Individu kulit berminyak cenderung untuk mempunyai masalah jerawat jika tidak mengamalkan
cara melicinkan kulit muka lelaki
 yang betul.

Mereka yang mempunyai kulit jenis ini harus mencari produk bebas minyak yang tidak akan menyumbat liang pori.

Selain itu, pastikan untuk sentiasa melembapkan muka dengan memakai pelembap yang khusus buat kulit berminyak untuk membantu
mengelakkan pengeluaran minyak berlebihan
.

Usah takut untuk memakai pelembap walaupun kulit anda sudah berminyak, kerana sebenarnya kulit cenderung untuk mengeluarkan minyak dan sebum secara berlebihan sekiranya anda tidak memakai pelembap muka.

Bagi individu yang mengalami masalah kulit berjerawat pula, anda boleh menambah
 produk-produk ubat anti jerawat
 pada rutin penjagaan kulit muka lelaki.

Pakar juga mengesyorkan untuk mengambil langkah-langkah berikut bagi merawat kulit yang berjerawat:

Elakkan menggosok kulit secara kasar

Jangan picit atau sentuh jerawat

Sentiasa
 memakai krim pelindung matahari
 apabila keluar rumah

Rutin untuk kulit kering atau sensitif

Individu yang mempunyai kulit sensitif
 harus sentiasa berhati-hati dengan produk kulit yang mereka gunakan, kerana produk yang tidak bersesuaian mampu merengsakan kondisi kulit.

Kebanyakan produk di pasaran mengandungi pewarna tiruan, pewangi, atau bahan-bahan lain yang boleh merengsakan kulit.

Bagi golongan berkulit kering, mereka harus memastikan untuk melembapkan kulit secara berkala.

Mereka juga mungkin ingin melakukan langkah-langkah tambahan, seperti:

Elak penggunaan air panas semasa mencuci muka

Elakkan sabun yang mengeringkan

Menepuk kulit sehingga kering, jangan lap secara kasar

Menggunakan pelembap
 setelah usai mencuci muka

Minum banyak air

Rutin untuk kulit jenis kombinasi

Mereka yang mempunyai kulit jenis kombinasi mungkin mengalami kesukaran dalam mencari produk yang bersesuaian kerana sebahagian wajah berkulit kering,
manakala sebahagian lagi berminyak
.

Justeru, apa yang boleh dilakukan adalah dengan mencuba kedua-dua rutin penjagaan kulit muka lelaki bagi kulit kering dan berminyak.

Kemudian, perhatikan rutin mana yang paling sesuai dengan kondisi kulit anda, dan kekal dengan rutin penjagaan wajah tersebut.

Rutin untuk kulit lelaki yang matang

Pakar mengesyorkan mereka yang lebih berusia untuk mengambil langkah tambahan dalam rutin mereka bagi membantu mengurangkan kesan-kesan penuaan. Ia turut merangkumi:

Menggunakan pelembap wajah

Mengelakkan atau mengurangkan tabiat merokok

Mengehadkan pendedahan cahaya matahari dan memakai
sunblock
 serta pakaian yang menutupi badan

Menggunakan produk anti penuaan


Rawatan Semula Jadi Bagi Tumit Pecah

Tumit merekah boleh disebabkan oleh beberapa faktor. Kasut yang tidak sesuai, jangkitan kuman mikroba, berdiri terlalu kerap, atau kekurangan nutrien adalah semua penyebabnya. Ia nya sering kali menyakitkan. Bagaimana menanganinya?

1. Kasut yang bersesuaian

Khususnya bagi orang yang banyak berjalan sebagai sebahagian daripada rutin seharian, kasut yang sesuai adalah sangat penting. Apabila kaki bergerak di dalam kasut, geseran antara tumit dan kasut menyebabkan
calluses
(bahagian yang tebal dan keras dari kulit atau tisu lembut, terutamanya di kawasan yang telah mengalami geseran) yang boleh menyebabkan jangkitan dan merekah. Apabila memilih kasut bekerja atau apa-apa aktiviti intensif, pastikan ia selesa di sekitar tumit dengan sedikit ruang goyang di kaki. Ini bukan sahaja akan membantu untuk mengelakkan
calluses
 dan tumit retak, kasut yang sesuai juga akan menjaga kaki daripada sakit semasa melakukan aktiviti harian anda.

2. Lulur pengelupasan

Untuk mengurangkan keterukan dan kesakitan tumit retak, cuba keluarkan sekeliling
calluses
 dengan gosok lulur pengelupasan kaki yang dibuat dengan mencampurkan lima bahagian beras tanah atau tepung beras kasar dengan satu bahagian madu dan satu / dua bahagian cuka epal cider. Masukkan badam atau minyak zaitun sehingga lulur konsisten. Sapukan pada
calluses
 selepas mandi. Selalunya, anda boleh merendam kaki dalam air suam yang diperkuat dengan setengah cuka cuka epal cider selama sepuluh minit, kemudian gunakan scrub kakiuntuk kesan yang sama.

3. Masker kaki penyembuhan

Enzim secara semulajadi hadir dalam beberapa buah-buahan juga boleh membantu menghilangkan kulit mati, melawan jangkitan kulat, dan menyembuhkan tumit anda. Buah-buahan yang baik untuk tujuan ini termasuk pisang, betik, nenas, dan abokado. Hirisan atau lenyek apa-apa buah-buahan dan gosok pada kulit yang rosak atau buat topeng kaki penyembuhan dengan menggunakan kombinasi buah-buahan dan minyak seperti badam, zaitun, jojoba, atau kelapa.

4. Elakkan air panas

Walaupun anda boleh menikmati sensasi haba mandi panas yang panjang pada penghujung hari, pendedahan kepada air panas benar-benar mengeringkan kulit anda dan boleh menyebabkan tumit retak lebih buruk. Untuk membantu menangani masalah ini, mandi dalam air suam sahaja. Tambah minyak organik atau garam Epsom untuk untuk menyuburkan kulit yang rosak. Selepas mandi, lap kering dan bukannya menggosok untuk mengelakkan kerosakan seterusnya terhadap kulit. Akhirnya, gunakan pelembap untuk tumit merekah selepas mandi untuk kesan terbaik.

5. Lindungki kaki

Sebaik sahaja anda menggunakan pelembap pilihan untuk tumit retak anda, tutupnya dengan stokin. Ini akan menghalang rawatan penyembuhan daripada menggosok semasa anda tidur dan membantu mengelak kelembapan sebanyak mungkin dan menggalakkan penyembuhan lebih cepat semasa anda berehat.

Hello Health Group
 tidak menyediakan nasihat perubatan, diagnosis atau rawatan.


Bahaya Jika Anda Muntah Teruk Semasa Mengandung

Bagi kebanyakan wanita, mabuk hamil adalah salah satu petanda pertama yang menunjukkan seseorang itu hamil. Muntah teruk semasa mengandung bukan sahaja akan membawa mudarat kepada ibu, ia juga mungkin mempunyai kesan negatif tersendiri terhadap anak dalam kandungan.

Walaupun digelar mabuk hamil atau bahasa Inggerisnya,
morning sickness,
 namun
lebih daripada separuh kes loya
 dan muntah teruk semasa mengandung tidak berlaku hanya pada waktu pagi.

Simptom-simptom ini selalunya terjadi pada awal kehamilan sehinggalah usia kandungan 14 minggu. Bagaimanapun,
sesetengah wanita hamil mungkin mengalami muntah dan loya lebih lama
 daripada tempoh tersebut.

Bagi ibu hamil yang mengalami gejala ini, mereka mungkin akan berasa letih kerana perlu berulang-alik ke tandas banyak kali dan sukar untuk makan atau minum, sekali gus menyebabkan kesan negatif pada kesihatan kedua-dua ibu dan bayi dalam kandungan.

Untuk mendapatkan lebih banyak info tentang Kehamilan, sila dapatkannya
di sini.

Mengapakah ibu muntah teruk semasa mengandung?

Apabila seseorang wanita hamil rasa loya dan muntah berlebihan, dia dianggap mempunyai
hyperemesis gravidarum
 (HG). Disebabkan HG boleh
menjurus kepada komplikasi kehamilan lain
, jadi wanita hamil yang mengalami gejala seperti ini sering memerlukan rawatan hospital.

Berikut adalah tanda-tanda dan gejala lazim HG:

Anda mengalami loya dan muntah teruk semasa mengandung.
 Kebanyakan wanita hamil boleh mengalami gejala ini sehingga 50 kali sehari.

Tubuh anda menunjukkan tanda-tanda dehidrasi.
 Disebabkan muntah berlebihan
boleh menyebabkan dehidrasi
, jadi jika anda minum kurang daripada 500 ml air sehari, kesihatan anda akan terjejas teruk.

Anda berkemungkinan mendapat ketosis.
 Jika anda muntah berterusan, keton akan dihasilkan kerana lemak badan sudah terurai menggantikan glukos yang menyediakan tenaga. Ketosis adalah masalah kesihatan yang serius yang membentuk kimia asid dalam darah dan urin anda.

Anda mengalami penurunan berat badan.
 Apabila mendapat muntah berlebihan, anda akan
rasa sukar untuk makan atau minum
. Jadi, anda akan kehilangan tenaga dan nutrien yang diperlukan untuk
mengekalkan berat badan anda pada kadar normal.

Baca juga:

Ujian Kehamilan Positif Tapi Tidak Hamil? Ini 7 Puncanya!

Cari Cara Elak Morning Sickness? Ini Khasiat Durian Belanda Untuk Ibu Hamil

Sementara wanita hamil yang mengalami gejala loya dan muntah akan beransur pulih selepas
usia kandungan 14 minggu
, namun berbeza dengan mereka yang mengalami HG, yang akan merasai gejala ini lebih lama.

Beberapa simptom mungkin akan pulih dengan sendiri
selepas minggu ke-20
 tanpa rawatan. Bagaimanapun, wanita hamil dengan HG masih akan mengalami muntah berlebihan walaupun selepas bayi dilahirkan.

Anda mengalami mabuk hamil yang teruk? Kongsikan pengalaman anda di Komuniti Kehamilan Hello Doktor. Tukar pendapat dengan ibu lain dan dapatkan jawapan daripada pakar mengenai sebarang persoalan yang anda alami.

Bagaimana untuk merawat HG?

Untuk melegakan simptom HG, doktor anda akan mempreskripsi ubat yang sesuai untuk ibu hamil, walaupun ketika itu anda berada dalam trimester pertama. Perubatan ini termasuklah ubat anti-muntah atau ubat anti-sakit, steroid,
vitamin B6 dan B12
 atau gabungan perubatan tersebut.

Dalam kes yang lebih teruk di mana anda muntah teruk semasa mengandung, doktor anda perlu memeriksa keadaan anda lebih rapi sebelum memberikan rawatan yang betul untuk anda.

Anda mungkin akan diberikan suntikan terus cecair intravena ke dalam pembuluh darah anda.
Ubat anti-sakit dalam bentuk suntikan
 juga akan diberikan untuk menghentikan muntah teruk.

Anda juga mungkin perlu mencuba beberapa jenis ubat sehinggalah doktor menemukan perubatan yang terbaik untuk anda.


Awak Terlalu Baik Untuk Saya... Ini 7 Sebab Lazim Isteri Minta Cerai

Isu isteri minta cerai kerana
tiada persefahaman
 bukanlah perkara baharu. Tetapi mengapakah keadaan ini boleh terjadi? Atas alasan apa seseorang wanita itu mahukan perceraian?

Teruskan membaca perkongsian artikel ini untuk mengetahui lebih mendalam mengenainya.

Untuk mendapatkan lebih banyak info tentang Kesihatan Mental, sila dapatkannya
 di sini.

Mengapa pasangan bercerai?

Ada masanya terdapat sifat pada pasangan atau keadaan yang boleh
menjadi punca perceraian
. Jika si isteri minta cerai kerana tiada persefahaman, itu mungkin adalah pilihan yang terbaik.

Ini biasanya terjadi apabila pasangan merasakan bahawa mereka telah mencuba memberikan yang terbaik, namun keadaan masih sama – akhirnya lahir keputusan untuk menamatkan perkahwinan.

Tiada siapa merancang untuk berkahwin dan akhirnya bercerai. Namun ia adalah perkara yang tidak mustahil untuk terjadi.

Amat penting untuk tidak mengabaikan masalah yang wujud
dalam perkahwinan
 anda atau ia akan menjadi punca pengakhiran hubungan tersebut.

Selain isteri minta cerai kerana tiada persefahaman, ini antara sebab lain

Selain daripada tiada persefahaman, berikut antara penyebab biasa
sesebuah perkahwinan
 itu berakhir:

1. Rasa tidak dihargai

Untuk sesebuah perkahwinan itu bertahan, ia melibatkan usaha kedua-dua pasangan – komunikasi yang kukuh, saling menghormati dan mengambil kira perasaan pasangan amat penting.

Biasanya wanita akan meminta dilepaskan apabila merasakan hanya mereka yang berusaha
mempertahankan hubungan
, manakala si pasangan lepas tangan.

2. Suami tiada tanggungjawab

Seorang isteri biasanya akan cuba bersungguh-sungguh untuk membahagiakan hubungan seperti menyediakan
makan malam romantis
, berpakaian menarik dan sebagainya semata-mata untuk kekal menarik di mata pasangannya.

Tetapi mereka akan menjadi kecewa apabila tidak mendapat balasan yang sama daripada suami. Bahkan lebih mendukacitakan apabila suami lebih berminat
melayan pornografi
.

3. Berdebat mengenai isu yang sama

Apabila sering bertekak mengenai isu yang sama tanpa penyelesaian terbaik, lama-kelamaan situasi tersebut boleh
mengembangkan rasa benci
. Akhirnya ia akan menyebabkan perkahwinan berakhir.

Isteri yang merasakan dirinya tidak diperlukan sang suami akan mula
memendam perasaan
. Lebih-lebih lagi apabila pasangan mempunyai masalah tertentu seperti dadah atau alkohol mahupun mempunyai hubungan dengan wanita lain.

Selain isteri minta cerai kerana tiada persefahaman #4. Kehidupan seksual tidak memuaskan

Apabila si isteri mula mengadu tentang apa yang berlaku di bilik tidur, ia petanda wujud masalah lebih besar.

Wanita yang merasakan perkahwinan tidak memuaskan secara seksual merupakan petunjuk hubungan tersebut kekurangan emosi.
Keintiman seksual
 adalah salah satu faktor yang boleh
menjejaskan rumahtangga.

5. Tiada rasa hubungan emosi

Tidak merasakan hubungan emosi dengan suami antara punca lain perceraian terjadi. Biasanya pasangan yang tidak merasai emosi ini cenderung mempunyai hubungan sulit di luar perkahwinannya.

6. Rasa berjauhan

Biasanya terjadi kepada pasangan
berkahwin di usia muda
. Peningkatan usia menyebabkan berlakunya perubahan kepada pasangan dan membuatkan mereka merasakan tiada lagi persamaan untuk meneruskan perhubungan.

7. Selain isteri minta cerai kerana tiada persefahaman, punca lain kehilangan identiti diri faktor perceraian berlaku

Ia selalu terjadi apabila si isteri terlalu menumpukan perhatian dalam menjaga si suami seperti melibatkan
masalah ketagihan alkohol
.

Apabila mereka telah mengorbankan kehidupan untuk membantu pasangan tetapi akhirnya keadaan tetap sama, isteri biasanya akan
meminta perpisahan
.

Baca juga:

Perkara yang boleh dilakukan jika isteri minta cerai kerana tiada persefahaman

Berikut adalah antara yang boleh anda lakukan untuk membaiki keretakan dan menggalakkan pasangan mengubah fikiran. Tetapi matlamat utamanya adalah untuk mengekalkan perhubungan yang baik antara kalian.

Biarkan pasangan menyatakan kebimbangan mereka. Katakan kepada mereka anda ikhlas ingin
menyelamatkan perkahwinan
 dan teruskan bersabar. Jadilah pendengar yang baik

Jadilah diri sendiri. Ini bukan masa untuk berantakan, mengamuk atau berdendam

Hormati pasangan dan maruah diri anda sendiri

Elakkan pertengkaran. Jika pasangan seakan cuba untuk membuat anda berdua bergaduh, ambil langkah terbaik dengan mendiamkan diri. Jika pasangan menyalahkan anda kerana ‘selalu mengelakkan diri’, katakan anda bersedia untuk berbincang dengan cara berhemah

Dapatkan bantuan daripada
kaunselor perkahwinan

Berikan pasangan privasi untuk menenangkan diri

Sibukkan diri. Teruskan aktiviti harian seperti biasa atau mungkin menambah beberapa aktiviti baharu. Luangkan masa bersama rakan, keluarga atau anak-anak anda. Kehidupan harus diteruskan tidak kira apa yang terjadi kepada perkahwinan anda. Anda boleh mengajak pasangan untuk menyertai aktiviti yang dilakukan tetapi usah memaksa jika mereka menolak

Jaga penampilan terutamanya perkara melibatkan penjagaan kebersihan diri asas kerana ia boleh memberi kesan kepada
kesihatan mental

Jangan lepaskan rasa tidak puas hati kepada pasangan

Kesimpulan

Sekiranya anda berdepan situasi isteri minta cerai kerana tiada persefahaman, jangan terus menyalahkan mereka kerana membuat keputusan sedemikian.

Sebaliknya lakukan perubahan positif – tidak kira sama ada perkahwinan anda berjaya diselamatkan atau tidak. Mungkin anda tidak menyedari sikap atau tingkah laku diri yang menyebabkan keretakan dalam perhubungan.

Perubahan yang berlaku mungkin akan dapat
memperbaiki hubungan dengan pasangan
 atau mungkin membolehkan diri berkenalan dengan individu baharu. Walau apa pun yang terjadi, hidup tetap perlu diteruskan!


Benarkah Masalah Mata Kering Ada Kaitan Dengan Migrain? Ini Jawapan Kajian!

Dari tajuk artikel ini, pasti anda terfikir dan tertanya adakah benar mata kering itu penyebab migrain dan
apakah migrain berbahaya
? Untuk tahu lebih lanjut, teruskan baca artikel ini okay!

Untuk mendapatkan lebih banyak info tentang Kesihatan Mata, anda boleh dapatkannya
 di sini
.

Mengapa kekeringan mata berlaku?

Sindrom
mata kering (penyakit mata kering)
 adalah keadaan kompleks yang melibatkan gangguan fungsi air mata, dan juga kelainan di permukaan mata.

Ini selalunya berpunca daripada peningkatan kehilangan cecair pada permukaan mata, termasuk kenaikan kandungan garam atau
penurunan pengeluaran air mata
.

Walau bagaimanapun, banyak bukti menunjukkan kebanyakan individu mempunyai gejala mata kering yang tidak berkaitan dengan punca di atas, menjadikan ia lebih rumit.

Contohnya, kadangkala sindrom ini boleh terjadi akibat kondisi perubatan,
seperti sindrom Sjögren.

Secara kebetulan, individu dengan kondisi autoimun ini juga mengalami migrain dan sakit kepala yang jauh lebih tinggi berbanding mereka yang tidak.

Benarkah kekeringan mata penyebab migrain?

Gejala mata kering dipercayai lebih biasa terjadi dalam kalangan penghidap migrain.

Migrain adalah sakit kepala dengan intensiti
 yang berbeza-beza dan biasanya disertai dengan sensitiviti terhadap cahaya dan bunyi.

Terdapat beberapa bukti menunjukkan kekeringan mata boleh menjadi penyebab migrain, tetapi dengan cara yang berbeza.

Sebagai contoh,
migrain boleh bertahan lebih lama
 atau melibatkan gejala seperti mual, muntah, atau sensitif terhadap deria.

Bukan itu sahaja, para penyelidik juga mendapati gejala mata kering sering berlaku kepada individu yang mengalami migrain.

Walau bagaimanapun, lebih banyak kajian perlu dijalankan untuk menilai hubungan antara kedua kondisi ini.

Ini kerana masih belum jelas sama ada
masalah kekeringan pada mata
 adalah penyebab migrain atau ia hanyalah sekadar simptom sakit kepala.

Tambah lagi, penyebab migrain dan mata kering boleh dicetuskan oleh pelbagai perkara. Sesetengah ubat preskripsi turut boleh menjadi antara punca yang menyumbang kepada kondisi ini.

Satu penjelasan yang agak munasabah adalah kedua penyabab migrain mungkin adalah angkara keradangan.

Sekiranya anda mengalami sebarang kecederaan atau penyakit, kawasan yang terjejas sering berlaku keradangan sebagai tindak balas.

Di samping itu,
jika anda cenderung mengalami migrain
, ia mungkin juga disebabkan oleh perbezaan struktur pada mata.

Dalam kajian 2015, para penyelidik mendapati
mereka yang mengalami migrain
mempunyai struktur okular yang berbeza berbanding individu yang tidak mengalaminya.

Bagi menjawab persoalan sama ada mata yang kering boleh jadi penyebab migrain, jawapannya mungkin ya…

Tapi, seperti yang telah dijelaskan, penyelidikan lebih mendalam harus dilakukan untuk membuktikan keputusan yang lebih tepat.

Faktor-faktor yang mungkin berpotensi

Disebabkan kaitan antara kedua-dua kondisi ini masih belum dapat dipastikan, beberapa teori ini mungkin dapat memberikan penjelasan yang logik.

Pakar berpendapat kedua kondisi tersebut mungkin berkongsi mekanisme:

Keradangan: Proses keradangan ternyata ada kaitan
dengan sindrom mata kering
 dan migrain

Central sensitization
: Kondisi ini berlaku apabila sistem saraf pusat anda bertindak balas secara berlebihan terhadap rangsangan tertentu, seperti cahaya, bunyi, atau sentuhan, menyebabkan kesakitan yang lebih kuat dan toleransi kesakitan yang rendah

Genetik: Terdapat komponen genetik yang dikenal pasti dalam kedua-dua kondisi ini, yang membawa maksud ia mungkin disebabkan oleh faktor keturunan.
Sindrom mata kering malah dikaitkan
 secara genetik dengan IBS, sakit pelvis kronik, dan fibromyalgia

Trigeminal nerve pathway
: Saraf trigeminal, yang terbesar dari 12 saraf kranial, membekalkan saraf ke mata dan
terlibat dalam pengeluaran air mata
. Para saintis percaya, apabila sistem saraf trigeminal diaktifkan, ia dapat mencetuskan migrain dan aura. Masalah kekeringan mata juga dianggap sebagai akibat daripada saraf trigeminal yang diaktifkan, terutamanya kerana terdapat ujung saraf trigeminal yang padat di kornea

Merawat mata yang kering

Antara rawatan awal boleh dilakukan bagi masalah mata kering adalah air mata tiruan (
penitis mata untuk bantu
 mengekalkan kelembapan pada permukaan luar mata), dijual
over-the-counter
(OTC) dalam bentuk cecair, gel, atau krim.

Air mata tiruan yang bebas
 bahan pengawet ini mungkin sesuai dijadikan sebagai rawatan, walaupun harganya agak mahal.

Untuk pilihan lain, penitis mata preskripsi yang mengandungi bahan-bahan seperti
lifitegrast
dan
cyclosporine
 turut dapat membantu
meningkatkan pengeluaran air mata
.

Doktor mungkin memberi anda salah satu daripada ubatan ini jika air mata tiruan didapati tidak berkesan.

Antara strategi lain yang boleh dicuba adalah dengan menjauhkan diri daripada penghawa dingin dan meletakkan pelembap udara di bilik tidur atau tempat kerja.

Selain itu, ingatkan diri untuk berkelip secara berkala ketika
sedang menghadap skrin komputer
 ataupun semasa membaca.

Sekiranya anda mempunyai sebarang kebimbangan atau persoalan, lakukan konsultasi bersama doktor atau pakar mata untuk mendapatkan kepastian.


Ada Ahli Keluarga Yang Mempunyai Penyakit Darah? Bantunya Dengan Simpan Darah Tali Pusat

Tahukah anda, anda boleh pilih untuk derma darah tali pusat kepada hospital untuk digunakan oleh pesakit kanser darah? Pasti ramai yang tidak tahu bukan!

Oleh itu, sempena Bulan Kesedaran Darah Tali Pusat Sedunia, kami ingin kongsikan artikel mengenai derma darah tali pusat dan sebab mengapa ibu bapa perlu menyimpannya untuk kegunaan masa hadapan.

Oleh itu, jom ikuti artikel kami di bawah!

Apa itu darah tali pusat?

Darah tali pusat, ataupun
umbilical cord blood
 merupakan darah yang tersimpan di dalam
tali pusat dan plasenta selepas kelahiran.

Darah ini mempunyai sel stem yang boleh digunakan untuk
merawat pesakit yang menderita kanser darah seperti leukemia atau lymphoma.

Selain itu, darah tali pusat ini juga boleh digunakan untuk merawat beberapa jenis penyakit kecelaruan darah dan sistem imun badan seperti
sickle cell disease
 dan
wiskott-aldrich syndrome
.

Cecair ini mudah untuk dikumpulkan dan mempunyai 10 kali ganda lebih banyak sel stem berbanding di dalam tulang sumsum.

Ia boleh digunakan sebagai transplan untuk individu yang memerlukan darah terutama sekali untuk pesakit kanser.

Sel stem dapat membantu mereka menjana semula darah yang telah musnah
akibat sesi kemoterapi.

Jika dahulu anda mungkin menanamnya selepas melahirkan anak, kini anda mempunyai opsyen yang lain iaitu dengan mendermakannya kepada Bank Darah Negara untuk digunakan oleh individu yang memerlukan.

Anda juga digalakkan untuk menyimpan di
cord bank
 jika anda mempunyai sejarah keluarga yang mempunyai penyakit darah.

Darah tersebut boleh digunakan untuk menyelamatkan ahli keluarga yang mungkin terkena penyakit tersebut pada masa hadapan.

Mana tahu, dengan sel stem anda, seorang kanak-kanak ataupun ahli keluarga anda dapat sembuh daripada penyakitnya dan boleh hidup seperti biasa.

Prosedurnya selamat ataupun tidak?

Seperti yang semua orang sedia maklum, tali pusat akan tertanggal daripada ibu dan bayi selepas kelahiran. Oleh itu, prosedur ini tidak akan membawa sebarang mudarat kepada ibu mahupun bayi.

Kemudian, ia akan dipelihara dengan cara sejuk beku menggunakan teknologi ‘
cyropreservation
’ untuk mengekalkan integritinya walaupun setelah bertahun-tahun disimpan.

Disebabkan prosedur pengambilan cecair daripada tulang sumsum selalunya menyakitkan, ini merupakan salah satu alternatif lain yang lebih mudah dan menjimatkan.

Tambah lagi, sel stemnya lebih berkualiti dan tidak mudah ditolak oleh penderma kerana keadaannya yang bersih dan tidak pernah terdedah kepada sebarang objek asing.

Anda juga boleh membaca:

Tip Penjagaan Tali Pusat Bayi

Alamak, Bayi Dalam Kandungan Terbelit Tali Pusat. Ibu JANGAN PANIK, Buat 2 Benda Ini!

Anda mahu simpan atau derma? Pertimbangkan baik dan buruknya dahulu.

Ada beberapa kebaikan dan keburukan jika anda pilih untuk simpan atau derma darah tali pusat yang ibu bapa perlu tahu.

Jika anda mempertimbangkan untuk menderma, anda boleh rujuk kepada doktor ataupun Bank Darah Negara untuk prosedur lebih lanjut.

Antara kebaikan menderma atau menyimpan ialah:

Derma
cord blood
 boleh selamatkan nyawa.
 Jika anda pilih untuk menderma, ia boleh digunakan untuk
merawat individu yang mempunyai kanser darah.
 Cara ini juga tidak menyakitkan dan mudah untuk dipadankan dengan pesakit yang memerlukan

Pada masa depan, ia mungkin akan digunakan dengan lebih meluas
. Saintis dan doktor masih lagi mencari kegunaan lain untuk sel stem. Oleh itu, pada masa hadapan, ia mungkin boleh digunakan untuk merawat lebih banyak penyakit

Jika ada ahli keluarga yang perlukan pemindahan sel stem daripada darah tali pusat,
anda boleh mengambil darah tali pusat anda pada bila-bila masa

Namun, antara keburukannya termasuklah:

Simpan di
cord bank
 mungkin akan
menelan belanja yang banyak
.  Percuma jika anda pilih untuk derma. Namun, jika anda mahu menyimpannya untuk kegunaan sendiri, kosnya mungkin mahal

Anak ataupun ahli keluarga anda mungkin tidak akan perlukannya.
 Hanya ada 1/127 peluang sahaja untuk anak yang datang daripada keluarga yang bebas penyakit berkaitan darah untuk tiba-tiba memerlukan pemindahan sel stem

Tambah lagi, jika anak anda
mempunyai penyakit genetik, sel stem anda tidak dapat digunakan
 kerana besar kemungkinan anda mempunyai penyakit yang sama

Kebanyakannya akan dibuang jika tidak digunakan
. Perkara ini adalah benar untuk kedua-dua institusi awam dan juga swasta. Darah tali pusat daripada penderma yang
mempunyai penyakit genetik
 tidak akan digunakan untuk pemindahan

Jika anda berminat untuk menderma, pastikan anda sudah bersedia mental dan fizikal. Berbincanglah bersama suami dah ahli keluarga dan elakkan tukar fikiran pada saat akhir.


Aksi Di Ranjang Tambah Syok Jika Ada Lovebite? Ini 5 Cara 'Gigitan' Selamat & Cara Pudarkan!

Meskipun tidak ramai akan mengaku jika ditanya, namun sudah pasti ada individu yang mendambakan gigitan cinta atau
hickey
 daripada pasangan mereka! Persoalannya, bagaimana cara buat
lovebite
dengan betul supaya ia tidak menyebabkan sakit malah mendatangkan ghairah?

Untuk mendapatkan lebih banyak informasi tentang Kesihatan Seksual, anda boleh klik
di sini
.

Apa maksud dan peranan gigitan cinta?

Tatkala bersenggama di ranjang, ia bukan sahaja perlu melibatkan penetrasi alat sulit malah individu harus memanfaatkan
 rangsangan, urutan, sentuhan, ciuman
 serta gigitan cinta daripada pasangan.

Jika kalian masih belum tahu,
hickey
itu merupakan kesan pada kulit yang berbentuk seperti bulat dan berwarna seakan merah hasil daripada gigitan anda di bahagian tubuh badan pasangan.

Kebiasaannya, gigitan cinta ini dilakukan di leher, dada atau lain-lain kawasan
 berbeza bergantung kepada minat
 pasangan masing-masing dan ia turut dipraktikkan atas dasar suka sama suka.

Peranan penting yang dimainkan oleh
lovebite
adalah demi menambahkan ghairah sekali gus akan meningkatkan syahwat dalam usaha untuk
 menyemarakkan lagi api hubungan di ranjang
.

Namun, wujud perbezaan yang ketara di antara perbuatan mengghairahkan dengan menyakitkan dalam aspek perlakuan seksual. Jadi, anda mesti kena tahu cara buat
lovebite
 dengan betul!

Bagaimana cara buat
lovebite
 dengan betul?

Walaupun perkara ini agak lazim dan popular dalam aspek hubungan seks, namun masih ramai
pasangan suami isteri yang tidak tahu
 bagaimana
 cara buat
hickey
dengan betul. Anda setuju tidak?

Tidak usah gusar lagi, berikut cara buat
lovebite
dengan betul yang anda dan pasangan boleh cuba:

Mulakan dengan aksi ringan-ringan
 – Jangan terus gigit, anda perlu memanaskan badan dahulu dengan aksi

foreplay
untuk menyediakan tubuh badan
.

Tentukan bahagian kulit yang paling tepat
– Sebaiknya, pilih kawasan yang lazim seperti leher atau dada dan hindar kawasan alat sulit ekoran faktor kebersihan.

Basahkan bahagian kulit dengan air liur
 – Sebelum mula gigit, gunakan bibir dan mulut untuk membasahkan kawasan tumpuan dengan mengeluarkan air liur.

Cium, sedut, hisap dan gigit dengan perlahan
 – Kemudian, dengan perlahan
cium, sedut dan hisap
 bahagian kulit itu agar gigitan itu hadir tanpa kejutan luar biasa.

Berhenti jika pasangan tidak mahu
 – Jika pasangan mula
mengerang dan mengadu kesakitan
, usah ulang dan segera berhenti daripada berbuat demikian.

Sekiranya cara buat
lovebite
 itu berjalan lancar, maka
aktiviti seksual juga akan dapat berlangsung
 dengan lebih baik. Sejurus tamat projek di ranjang, anda perlu fikir pula tentang kesannya!

Bagaimana pula untuk
lovebite
 ini hilang?

Walaupun sebagai pasangan suami isteri
, mungkin tidak wajar untuk kalian membanggakan atau menayangkan kesan
hickey
 ini pada khalayak ramai kerana hubungan itu sepatutnya sulit dan suci.

Andai kata anda sudah terbabas dan kesan sudah terlekat, beberapa cara berikut boleh membantu:

#1. Menggunakan ubat topikal klinikal

Pertama, anda boleh menggunakan krim atau gel sapu seperti heparin, bromelain dan
vitamin K di kulit yang terkesan
 selain paracetamol dan ibuprofen jika kulit terbabit mula rasa sakit.

Cara buang
lovebite
 #2. Tuaman dingin

Kedua, tuaman dingin dengan mengaplikasikan air sejuk atau air batu sangat membantu tetapi ia mungkin memerlukan masa selama 1 ke 2 hari sebelum kesan
hickey
 mampu hilang dengan total.

Cara buang
lovebite
 #3. Tuaman hangat

Ketiga, tuaman hangat dengan mengaplikasikan air suam juga adalah antara alternatif yang bagus. Namun jangan menggunakan air pada suhu terlalu tinggi untuk elak kulit merengsa dan meradang.

#4. Menyapukan gel lidah buaya

Menurut kajian terbitan
 Iranian Journal of Medical Sciences
,
gel aloe vera mampu mempercepat
 proses penyembuhan luka akibat daripada banyak punca, termasuk juga
hickey
.

Caranya, cuma sapu gel lidah buaya pada kawasan terjejas dan lihat kesan itu pudar dengan cepat.

#5. Sorok
lovebite
 itu dengan pakaian

Dalam masa anda sedang mencari dan membuat rawatan, boleh cuba sorok kesan pada kulit anda itu dengan pakaian. Alasannya, ia untuk
 mengelak fitnah yang mengundang persepsi negatif masyarakat
.


Adakah Rawatan IVF Meningkatkan Risiko Kanser?

Anda mungkin perlu menjalani rawatan IVF untuk membolehkan anda hamil. Akan tetapi, terdapat desas-desus yang mengaitkan rawatan IVF dengan kanser. Sudah tentu perkara ini sedikit-sebanyak boleh mempengaruhi keputusan anda untuk meneruskan IVF. Jika anda tidak pasti mengenai perkara ini, teruskan membaca artikel di bawah.

Apa itu rawatan IVF?

IVF (pembenihan in vitro) ialah teknik reproduktif di mana telur dan sperma bertemu dalam piring makmal. Selepas telur dan sperma disenyawakan, hasilnya akan dimasukkan ke dalam rahim melalui serviks wanita.

Anda boleh menjalani rawatan IVF, jika:

– Anda mengalami gangguan ovulasi.

– Anda mempunyai masalah dengan kualiti telur.

– Tiub fallopian anda rosak atau tersumbat (tiub fallopian juga dikenali sebagai tiub rahim yang membawa telur daripada ovari ke rahim)

– Anda menggunakan telur yang bukan datang daripada tubuh anda.

– Tiub fallopian anda telah dibuang.

– Anda mempunyai gangguan genetik.

– Pasangan anda mempunyai masalah dengan ketidaksuburan, termasuklah masalah bilangan sperma dan pergerakan sperma.

Rawatan IVF dan risiko kanser

Jika anda memilih untuk melakukan rawatan IVF, anda perlu menjalani beberapa pusingan rawatan hormon. Dalam pusingan tersebut digunakan untuk merangsang perkembangan telur dan seterusnya menggalakkan pertumbuhan telur-telur. Beberapa telur diperlukan kerana mungkin terdapat telur yang tidak dapat disenyawakan. Disebabkan rawatan ini menggunakan hormon, jadi ia mungkin menimbulkan persoalan dan kebimbangan mengenai risiko untuk mendapat kanser tertentu, terutamanya kanser yang berkait dengan perubahan paras hormon dalam tubuh anda (estrogen dan progesteron).

Beberapa kajian menunjukkan bahawa terdapat hubungan antara rawatan IVF atau perubatan kesuburan dan payudara, endometrium dan kanser ovari. Kajian lain pula mengatakan bahawa rawatan IVF tidak wujud dalam meningkatkan risiko anda untuk mendapat kanser-kanser tersebut. Keseluruhannya, risiko mendapat kanser-kanser ini adalah luar biasa dan ia cenderung untuk terbentuk beberapa tahun selepas anda menerima rawatan tersebut. Oleh itu, kaitan antara rawatan IVF dan risiko kanser adalah sukar untuk dinyatakan.

Hubungkait antara rawatan IVF dan kanser adalah kompleks dan hasil kajian baru-baru ini adalah sukar untuk ditafsirkan. Beberapa kajian menunjukkan yang rawatan IVF boleh meningkatkan risiko untuk kanser, sementara kajian lain pula mengatakan tidak. Oleh itu, jika anda sedang mempertimbangkan untuk melakukan IVF, anda boleh bertanyakan kepada doktor mengenai risiko untuk mendapat kanser.

Hello Health Group
 tidak menyediakan nasihat perubatan, diagnosis, atau rawatan.


Ketatkan Otot Faraj Dengan 5 Cara Senaman Kegel Ini! Wanita, Ayuh Amalkan!

Pernahkah anda dengar tentang
cara senaman Kegel yang betul
? Senaman ini amat bagus untuk wanita yang ingin ketatkan faraj.

Ketidakupayaan mengawal air kencing atau air besar merupakan masalah yang sangat mengganggu kehidupan peribadi seseorang.

Keadaan ini disebabkan oleh
otot lantai pelvik yang lemah
 sama ada disebabkan oleh penuaan, kehamilan atau bersalin.

Mereka yang menjalani pembedahan prostat juga berisiko mengalaminya. Walau bagaimanapun, masalah ini boleh
ditangani dengan senaman Kegel
. Senaman Kegel adalah satu siri latihan otot lantai pinggul.

Dengan mengamalkan senaman Kegel secara teratur, anda dapat
mengembalikan kawalan air kencing
 anda dengan menguatkan otot-otot yang terlibat. Berikut adalah langkah-langkah untuk memulakan cara senaman Kegel.

Untuk mendapatkan lebih banyak info tentang Badan Sihat, sila dapatkannya
di sini.

Mencari otot yang betul

Langkah pertama ialah mengenal pasti otot mana yang hendak disasarkan. Terdapat cara yang berbeza untuk menentukan otot lelaki dan wanita kerana perbezaan anatomi.

Dengan wanita, satu cara mudah ialah meletakkan jari anda, yang bersih ke dalam vagina dan mengetatkan vagina anda di sekitar jari itu.

Cara lain adalah dengan cuba mengawal aliran air kencing anda semasa anda
membuang air kecil.
Ini boleh dilakukan dengan menghentikan kencing semasa pertengahan aliran.

Otot-otot yang anda gunakan inilah otot lantai pelvik.

Lakukan kaedah ini hanya untuk mengenal pasti dan bukan untuk dilakukan dengan kerap kerana menyalahgunakannya boleh menyebabkan
jangkitan saluran kencing.

Sekiranya anda masih tidak pasti otot yang sepatutnya disasarkan sewaktu melakukan senaman kegel, anda boleh bertanya kepada pakar sakit puan anda untuk bantuan kerana doktor boleh memasukkan alat yang dipanggil kon vagina ke dalam faraj dan meminta anda untuk menahannya.

Bagi lelaki pula, kaedahnya lebih rumit.

Berbeza dengan wanita yang memasukkan jari mereka ke dalam faraj, lelaki boleh memasukkan jari mereka ke dalam lubang dubur dan cuba mengemut di sekitar jari tanpa menggunakan abdomen, punggung atau otot paha.

Selain itu, lelaki boleh mencuba membayangkan mengetatkan otot yang menghalang mereka daripada melepaskan angin.

Sama seperti wanita, lelaki juga boleh melakukan latihan menghentikan aliran air kencing. Terdapat juga kaedah lain yang memerlukan campur tangan doktor untuk lelaki dan wanita, iaitu
biofeedback.

Baca juga:

Kegel: Senaman Untuk Faraj

Pernah Buat Senaman Kegel? Dengar Kata Ia Boleh Memudahkan Kelahiran Bayi Anda

Ketatkan faraj dengan mempelajari cara senaman Kegel

Sebaik sahaja anda telah menemui otot yang betul, sudah tiba masanya untuk memulakan senaman Kegel bagi otot-otot tersebut.

Ideanya adalah untuk menegang dan merehatkan otot-otot ini secara berkala untuk membina kekuatan dalamannya. Cara senaman Kegel yang betul adalah seperti berikut:

Sebagai permulaan, kemut otot tersebut selama 3 saat, kemudian perlahan-lahan rehatkannya dalam 3 saat

10 (atau 15) kali pengulangan ini dipanggil set. Cuba lakukan 3 set Kegel sehari

Tambah tempoh masa beransur-ansur kepada 5 saat, kemudian kepada 10 saat untuk setiap cubaan. Idealnya, anda perlu menambah 1 saat untuk setiap minggu atau mengikut kesesuaian anda

Matlamatnya adalah untuk dapat mengemut otot selama 10 saat, kemudian perlahan-lahan melepaskannya selama 10 saat dengan 10 hingga 15 pengulangan untuk 1 set, dan lakukan 3 set sehari

Anda tidak boleh melakukan senaman ini ketika
membuang air kecil
 kerana kesannya yang berbahaya pada pundi kencing anda.

Anda akan melihat kesan yang signifikan terhadap kawalan pundi kencing jika anda meneruskannya dengan teratur.

Selain hasil yang memuaskan, cara senaman Kegel juga membantu lelaki dalam meningkatkan prestasi bilik tidur mereka dengan
meningkatkan ereksi
 serta menguatkan orgasma mereka.


Latihan Senaman bagi Tekanan Darah Tinggi

Aktiviti fizikal berpotensi mengurangkan tekanan darah, terutama jika anda memang tidak aktif sehingga sekarang. Aktiviti fizikal juga membantu anda menurunkan berat badan anda. Namun menjadi aktif masih akan menurunkan
tekanan darah
 anda walaupun tidak menurunkan
berat badan
.

Senaman aerobik yang kerap boleh membantu menurunkan tekanan darah tinggi. Latihan-latihan aerobik termasuklah aktiviti yang meningkatkan kadar jantung anda, seperti berjalan kaki, berbasikal, menari, berenang, dan berjoging.

Orang yang tidak bersenam lebih cenderung untuk mendapat tekanan darah tinggi daripada orang yang melakukan senaman.

Menjalankan senaman sederhana sekurang-kurangnya 2½ jam seminggu boleh membantu menurunkan tekanan darah. Salah satu cara untuk melakukan sebegini ialah aktif 30 minit sehari, sekurang-kurangnya 5 hari seminggu. Adalah diterima untuk aktif dalam blok 10 minit atau lebih sepanjang hari dan minggu anda.

Aktiviti fizikal juga membantu menurunkan berat badan dan telah terbukti dapat mengurangkan risiko penyakit jantung.

Aktiviti fizikal yang tetap juga menurunkan risiko diabetes anda. Ini penting, kerana
diabetes
 meningkatkan risiko komplikasi akibat daripada tekanan darah tinggi.


Trend Makanan 'Colorful', Adakah Pewarna Makanan Selamat Dimakan?

Tidak dinafikan, pewarna makanan akan buatkan semuanya nampak menyelerakan. Gula-gula, pencuci mulut dan juga minuman kegemaran kita rata-ratanya mengandungi pewarna tiruan. Namun, adakah semua jenis pewarna ini, terutamanya pewarna merah selamat untuk dimakan?

Penggunaan warna dalam makanan sudah lama dikaitkan d
engan penyakit seperti hiperaktif
,
ADHD
, perubahan perilaku, asma dan juga
pembentukan tumor
 dalam kalangan kanak-kanak.

Malah, ada juga ibu bapa yang mengelakkan pengambilan pewarna kerana khuatir akan kesannya terhadap tumbesaran anak.

Pada zaman ini, pewarna bukan sahaja digunakan di dalam manisan. Makanan seperti sosej, nuget dan pelbagai lagi makanan lain juga mengandungi pewarna.

Malah, penggunaan pewarna makanan telah meningkat sebanyak 500% dalam masa 50 tahun. Kanak-kanak adalah golongan yang paling terkesan dengan pengambilan pewarna.

Penggunaan pewarna merupakan satu topik yang sangat kontroversi.

Mari ikuti penjelasan kami dalam artikel di bawah untuk bantu anda membezakan yang manakah fakta dan yang mana pula adalah auta.

Untuk mendapatkan lebih banyak info tentang Pemakanan Sihat, sila dapatkannya
di sini.

Benarkah pewarna makanan boleh menyebabkan kanser dan hiperaktif?

Pada tahun 1970-an, dunia digemparkan dengan penemuan pewarna merah makanan, atau
red dye #2
boleh menyebabkan kanser
. Sejak itu, penggunaan pewarna merah makanan ini telah diharamkan.

Malah, pewarna merah makanan yang lain seperti
red dye #1
 dan
red dye #4
 juga telah diharamkan penggunaannya tidak lama kemudian.

Namun,
red dye #3
 masih lagi digunakan secara meluas sehingga hari ini. Menurut
U.S. Food and Drug Administration
 (FDA), pewarna lain selain yang telah diharamkan masih lagi selamat untuk dimakan.

Namun, sebuah kajian yang dijalankan pada tahun 2010 menyatakan sebaliknya.

Kajian yang dijalankan oleh
Center for Science in the Public Interest
 (CSPI) ini menemui kaitan antara pewarna makanan dengan hiperaktif serta
masalah fokus dalam kalangan kanak-kanak,
 terutamanya yang menghidap ADHD.

Bukan itu sahaja, kajian yang sama juga mendapati simptom ini dapat dikurangkan jika ibu bapa mengawal atau mengelakkan pengambilan pewarna.

Malah, menurut sebuah kajian yang dilakukan di Australia, hampir 75% ibu bapa menyedari adanya perubahan positif pada perilaku anak setelah pengambilan pewarna dikurangkan.

Secara tidak langsung, semua kajian ini telah membuktikan bahawa pewarna makanan boleh
menyebabkan kesan negatif terhadap tumbesaran anak kita!

Baca juga:

Ini 5 Makanan Penyebab Kanser Serviks Yang Anda WAJIB Tahu, #3 Paling Digemari Wanita

Ini 5 Punca Utama Kanser Ovari, Betul Ke Bedak Talkum Pun Boleh Jadi Penyebab?

Contoh makanan yang mengandungi pewarna

Makanan yang berwarna terang seperti gula-gula
atau air berkarbonat
 selalunya mengandungi warna sintetik.

Walau bagaimanapun, pewarna sintetik juga boleh dijumpai di dalam produk lain seperti
waffle
,
marshmallow
 dan juga krim.

Disebabkan lambakan produk yang mengandungi pewarna tiruan di pasaran, kita dianggarkan mengambil 5 kali lebih banyak makanan yang mengandungi pewarna berbanding tahun 1950-an.

Kanak-kanak juga didapati mengambil lebih banyak makanan yang mengandungi warna sintetik berbanding orang dewasa. Manakan tidak, kebanyakan makanan untuk kanak-kanak selalunya mempunyai warna yang menarik dan terang.

Antara produk yang mengandungi pewarna ialah:

Minuman berperisa buah-buahan.

Aiskrim.

Gula-gula.

Air berkarbonat.

Krim dan juga dekorasi kek.

Bijirin sarapan pagi.

Yogurt
.

Apakah cara terbaik untuk mengelakkan pengambilan pewarna makanan?

Pakar sangat menggalakkan ibu bapa mengurangkan pengambilan produk yang mengandungi pewarna.

Walau bagaimanapun, disebabkan terlalu banyak produk yang mengandungi pewarna di pasaran, mungkin sukar untuk ibu bapa mengelakkannya 100%.

Namun, ada 4 strategi yang berkesan untuk mengurangkan pengambilan pewarna tiruan:

1. Baca label makanan sebelum beli

Pilih makanan yang menggunakan warna semula jadi daripada buah-buahan atau ekstrak sayur-sayuran. Lakukan pilihan yang bijak dengan
membaca label makanan sebelum beli
.

Ubat kanak-kanak juga kadangkala mengandungi pewarna makanan. Jadi, cuba pilih versi tanpa pewarna.

2. Buat makanan sendiri di rumah

Cara yang terbaik untuk memastikan makanan anak bebas pewarna adalah
dengan memasak sendiri di rumah
. Dengan cara ini, ibu bapa mempunyai kawalan penuh terhadap apa yang dimakan oleh anak.

Ada banyak alternatif yang sihat untuk menggantikan pewarna tiruan. Sebagai contoh, ibu bapa boleh gunakan pewarna semula jadi.

3. Ambil makanan yang segar

Kurangkan pengambilan makanan yang diproses. Makanan jenis ini selalunya mengandungi warna tiruan.

Malah, makanan yang diproses seperti sosej, nuget dan daging burger tidak baik untuk kesihatan. Oleh sebab itu, kurangkan pengambilannya jika perlu.

4. Utamakan makanan yang sihat

Sebagai ibu bapa, anda perlulah menjadi
role model
 untuk anak. Untuk pastikan anak makan makanan yang sihat,
ibu bapa perlulah menjadi contoh yang terbaik.

Jelaskan kepada anak mengapa makanan yang diproses,
makanan ringan
 serta makanan yang mengandungi warna tidak sihat untuk badan.

Galakkan juga anak untuk memilih makanan yang sihat berbanding makanan ringan.


Ini Cara Yang Tepat Nak Tahu Tahap Keterukan Hipertensi, Baru Boleh Rawat!

Penyakit darah tinggi atau hipertensi
 memang lazim didiagnosis di Malaysia. Namun, adakah anda biasa dengar berkenaan dengan klasifikasi hipertensi?

Klasifikasi hipertensi adalah pembahagian peringkat penyakit kronik ini.

Perkara ini penting bukan sahaja untuk doktor, malah pesakit untuk
mengetahui tahap keterukan masalah hipertensi yang dialami.

Keadaan klinikal bagi setiap pesakit tidak sama dan tekanan darah normal berbeza mengikut keadaan semasa.

Sebagai contoh, jika anda sedang melakukan aktiviti berat, memang normal tekanan darah anda akan meningkat.

Jantung anda bekerja keras bagi memastikan setiap sel badan mendapat bekalan nutrisi yang mencukupi untuk kegunaan pada ketika itu.

Namun, jika
tekanan darah tetap tinggi semasa seseorang itu sedang berehat
, ia boleh jadi tanda awal kepada masalah hipertensi.

Jom kami kongsikan artikel perihal klasifikasi hipertensi.

Sistem bacaan bagi tekanan darah, nilai sistolik dan diastolik

Tekanan darah manusia diukur dalam bacaan yang melibatkan dua nilai penting.

Jika anda pernah melakukan pemeriksaan kesihatan di klinik, hospital atau rumah menggunakan alat digital, pasti anda sedar akan hal ini.

Sebagai contoh, bacaan darah anda adalah 120/80 mmHg.

Nilai pertama (120) merupakan
ukuran bagi tekanan darah sistolik di dalam salur darah.

Nilai tersebut diukur ketika otot jantung mengepam darah.

Nilai kedua pula (80) merupakan ukuran bagi tekanan darah diastolik.

Ia boleh diukur semasa otot jantung berehat di antara dua degupan.

Setiap satu daripadanya (sistolik dan diastolik) mempunyai had nilai normalnya. Jika ia
melebihi nilai yang ditetapkan tanpa sebarang sebab
, anda berisiko untuk didiagnosis dengan masalah hipertensi.

Mengapa penulis menggunakan perkataan berisiko? Bacaan pertama yang tidak normal boleh dipengaruhi oleh pelbagai faktor.

Antara yang paling diketahui umum adalah resah apabila berjumpa dengan kakitangan kesihatan.

Oleh sebab itulah diagnosis bagi masalah hipertensi tidak boleh dibuat hanya berdasarkan kepada bacaan semata-mata.

Sejarah kesihatan dan pemeriksaan fizikal perlu dilakukan dengan terperinci.

Klasifikasi hipertensi, berapa nilai tekanan darah normal?

Tekanan darah mempunyai
kaitan yang signifikan dengan masalah jantung.

Ini bermakna, semakin tinggi tekanan darah seseorang individu itu, semakin tinggilah risiko untuk mendapat masalah berkaitan kardiovaskular.

Perkara ini termasuklah sakit jantung, strok dan masalah buah pinggang.

Oleh yang demikian, klasifikasi hipertensi penting bagi membolehkan doktor untuk
menyusun prioriti rawatan berdasarkan kepada keadaan klinikal semasa anda.

Secara amnya, interpretasi bagi kawalan tekanan darah boleh dibahagikan kepada 3:

Kawalan optimum
: Bacaan sistolik lebih rendah daripada 120 mmHg dan diastolik lebih rendah daripada 80 mmHg.

Kawalan normal
: Bacaan sistolik di antara nilai 120-129 mmHg dan/atau diastolik di antara 80-84 mmHg.

Berisiko  untuk dapat hipertensi (pra-hipertensi)
: Bacaan sistolik di antara nilai 130-139 mmHg dan/atau diastolik di antara 85-89 mmHg.

Anda mungkin berminat:

Boleh Cuba 4 Penawar Ini Bagi Turunkan Masalah Hipertensi!

Orang Muda Yang Ada Tekanan Darah Tinggi, Ini 5 Cara Menurunkan Risiko Hipertensi!

Apabila seseorang itu didiagnosis dengan  masalah tekanan darah tinggi, klasifikasi hipertensi adalah seperti berikut:

Klasifikasi hipertensi tahap 1 (Ringan)
: Bacaan sistolik di antara nilai 140-159 mmHg dan/atau diastolik di antara 90-99 mmHg.

Tahap 2 (Sederhana)
: Bacaan sistolik di antara nilai 160-179 mmHg dan/atau diastolik di antara 100-109 mmHg.

Tahap 3 (Teruk)
: Bacaan sistolik bersamaan atau lebih daripada nilai 180 mmHg dan/atau diastolik bersamaan atau lebih daripada nilai 110 mmHg.

Masalah hipertensi sistolik terpencil (
isolated systolic hypertension
):
Bacaan sistolik bersamaan atau lebih daripada nilai 140 mmHg namun diastolik bersamaan atau kurang daripada nilai 90 mmHg.

Setiap bacaan perlu diambil dua kali pada dua masa berbeza.

Jika nilai yang diukur lebih daripada apa yang dinyatakan sebagai normal,
seseorang itu berisiko didiagnosis dengan masalah hipertens
i.

Guna alat
sphygmomanometer
untuk kesan masalah hipertensi awal

Alatan yang boleh mengukur tekanan darah dengan tepat adalah
sphygmomanometer
merkuri yang sering digunakan di klinik.

Anda pasti pernah nampak, kan? Doktor membalut tangan anda dengan
cuff
 alat tersebut, kemudian
mengepam bagi menyekat aliran darah ke tangan secara manual.

Namun, alat tersebut memerlukan kecekapan dan familiariti dengan bunyi degupan bagi menentukan nilai sistolik dan diastolik.

Bagi orang awam, cukuplah untuk anda menggunakan alatan elektronik.

Ia boleh mengukur tekanan darah secara automatik dan anda hanya perlu menekan butang ‘mula’ sahaja.

Perkara yang perlu anda beri perhatian adalah saiz
cuff
 (balutan yang disarungkan di tangan) yang digunakan.

Sebelum guna alat tekanan darah, pastikan:

Secara amnya:

Panjang
cuff
 tersebut perlulah meliputi 80% ukur lilit lengan.

Lebar
cuff
 mesti sekurang-kurangnya 40% ukur lilit lengan.

Anda perlu merehatkan diri sekurang-kurangnya 1 minit sebelum mengambil tekanan darah.

Setelah nilai tekanan darah berjaya diperolehi, ambil bacaan kali kedua selepas berehat di antara 1 hingga 2 minit.

Jika beza di antara bacaan pertama dan kedua lebih 10 mmHg, pastikan anda mengulang buat kali ketiga.

Nilai bagi bacaan kedua dan ketiga kemudiannya perlu dipuratakan.

Konklusi

Prosedur ambil tekanan darah tidak rumit.

Walau bagaimanapun,
 interpretasi terhadap nilai tekanan darah
 tersebut tidak boleh dibuat sewenang-wenangnya.

Jika anda memeriksa tekanan darah di rumah dan didapati ia tinggi, rujuk doktor anda untuk khidmat nasihat kesihatan.

Pemeriksaan fizikal akan dilakukan dengan lebih terperinci bagi mengetahui risiko anda.


Usah Halang Jika Anak Suka Bermain Kotor. Ini Manfaatnya!

Di saat anak anda sudah pandai berjalan, akan tiba satu peringkat di mana si kecil akan meneroka setiap yang berada di sekeliling mereka. Mereka akan melihat, menyentuh, menghidu, mendengar dan merasa benda yang ada pada mereka. Ketika peringkat ini, usah terkejut jika anak anda paling seronok bermain pasir atau tanah di luar rumah.

Bermain kotor baik untuk si manja?

Semua ibu bapa pasti tidak suka jika anaknya bermain kotor. Bukan hanya disebabkan penat mencuci pakaian kotor si manja, bahkan juga sebab yang lebih penting adalah kerana khuatir anak dijangkiti kuman dan bakteria. Pasir dan tanah yang ada di luar rumah mengandungi banyak kotoran dan bakteria yang boleh menyebabkan si manja ditimpa penyakit. Selain pasir dan tanah, kanak-kanak gemar bermain dengan makanan mereka, daun, air, batu, kayu, pokok-pokok, rumput dan macam-macam lagi.

Mengikut kajian, bermain kotor adalah merupakan bahagian penting dalam pendidikan awal kanak-kanak. Jika dilihat dari sudut kasar, memanglah bermain kotor ini hanya akan menyebabkan anak kotor dan lebih teruk lagi boleh memberi kesan kepada kesihatan anak. Namun, melalui ‘kotoran’ juga dapat memberi berpeluang kanak-kanak untuk mempelajari banyak benda.

Kajian anak bermain kotor dengan perkembangan mereka

Kajian mendapati bahawa kanak-kanak yang bermain kotor adalah lebih berkemungkinan untuk lebih baik dalam pembelajaran mereka. Bayi yang mencengkam, merasa (perbuatan), rasa (oral) dan membaling objek, terutamanya makanan mereka, adalah sedang mengumpul maklumat berterusan tentang dunia di sekeliling mereka. Ahli psikologi menjalankan kajian kepada 72 bayi, masing-masing berumur 16 bulan, memberikan mereka beberapa bahan dan melihat jika bayi-bayi tersebut boleh belajar menyebut nama bahan yang diberikan.

Melalui kajian tersebut, mereka mendapati bahawa anak-anak yang lebih suka membuat kotor adalah lebih baik dalam pembelajaran dan menangkap perkataan. Pakar memberitahu, melalui tindakan seperti bermain dengan kerusi makan ataupun melempar barang sebenarnya, bayi sedang mendapat maklumat daripada perbuatan-perbuatan mereka. Malahan, mereka menggunakan maklumat tersebut kemudiannya. Setiap kanak-kanak diberikan 14 objek bukan pejal, termasuklah jem strawberi, keju, butterscotch, coklat cair dan oatmeal. Bayi-bayi ini kemudiannya disuruh menyebut nama setiap barang, dengan perkataan yang ringkas seperti ‘dax’ atau ‘kiv’. Seminit kemudian, bayi-bayi ini diberikan objek yang sama dalam bentuk yang berbeza, dan diminta untuk mengenal pasti objek sekali lagi. Saintis mendapati bahawa kanak-kanak yang menggunakan lebih ‘tindak-tanduk kotor atau selekeh’ seperti menggenggam, mengambil atau membawa bahan ke dalam mulut mereka, boleh menamakan beberapa barang lebih tepat berbanding dengan bayi yang tidak melakukan ‘tindak-tanduk kotor; seperti menuding barang dengan jari. Daripada kajian ini, kira-kira 70% kanak-kanak yang melakukan aksi kotor dapat mengenal pasti barang dengan tepat, sementara kanak-kanak yang tidak membuat aksi kotor hanya kira-kira 50% sahaja yang menjawab dengan betul.

Manfaat jika biar anak bermain kotor

Perkembangan fizikal

Dengan bermain kotor, kanak-kanak berpeluang melatih dan mengembangkan kemahiran motor halus serta kordinasi tangan dan mata mereka melalui aktiviti seperti memegang, menabur dan menyudu pasir. Aktiviti ini juga menyediakan peluang untuk kanak-kanak membezakan tekstur seperti lembut, kasar, keras dan halus.

Perkembangan emosi dan sosial

Menjadi sifat semula jadi kanak-kanak iaitu penuh dengan rasa ingin tahu. Bermain kotor menggalakkan si kecil untuk melalui pengalaman baru. Semasa bermain kotor, kanak-kanak tidak perlu mengikuti peraturan dan tiada cara khusus untuk mereka bermain kotor. Ketika ini, kanak-kanak diberikan kebebasan untuk membuat sesuka hati mereka. Hal ini dapat meningkatkan rasa yakin diri mereka. Melalui bermain kotor ini juga, si manja anda akan fokus, bijak merancang dan menyelesaikan masalah. Anak anda juga dapat membina hubungan dengan rakan sebaya mereka semasa bermain.

Perkembangan intelektual

Kanak-kanak akan menyiasat, meneroka, mencipta dan lebih memahami dunia di sekeliling mereka. Sewaktu mereka memerhati, meramal, mencuba untuk menyelesaikan masalah dan melihat hasil, kanak-kanak akan lebih memahami kaedah saintifik yang digunakan sepanjang proses bermain kotor.

Perkembangan kreatif

Anak kecil anda berpeluang untuk meningkatkan imaginasi dan kreativiti mereka melalui kotoran yang dimainkan. Melalui pengalaman sensori, kanak-kanak dapat bergerak balas dengan perkara yang mereka lihat, dengar, rasa, sentuh dan hidu. Mereka kemudiannya akan melahirkan perasaan dan pandangan melalui warna, struktur, bentuk dan binaan dalam pemerhatian mereka.

Kesimpulannya, membenarkan anak bermain kotor tidak semestinya anda perlu berikan si manja kebebasan bermain tanah dan pasir di luar rumah. Sebaliknya, kini terdapat banyak pasir kinetik yang dijual di pasaran. Jika ingin lebih jimat, bawalah anak anda bermain pasir di pantai.


Laser Fotona dalam Ginekologi

Anda mempunyai masalah faraj atau serviks? Pernahkah anda mendengar tentang laser fotona? Adakah anda tahu bahawa laser fotona boleh digunakan untuk merawat masalah ginekologi? Jangan terkejut, baca artikel ini untuk mengetahui keajiabannya.

Apa itu laser fotona?

Laser fotona adalah laser berteknologi tinggi yang digunakan dalam sistem perubatan: anestesia, pembedahan, ginekologi, pergigian dan dermatologi. Dua jenis laser fotona yang digunakan dalam ginekologi ialah Er: YAG dan Nd: YAG. Laser ini boleh dikawal di bawah konsol. Berdasarkan keadaan anda, doktor akan menggunakan sistem yang betul untuk merawat.

Sistem laser fotona direka untuk beroperasi dalam beberapa model, seperti sistem laser Er: YAG tunggal, Nd tunggal: sistem laser YAG, atau kombinasi sistem laser YAG dan Nd: YAG.

Penggunaan laser fotona dalam ginekologi

Laser Er: YAG boleh diserap terbaik di dalam air sehingga sesuai untuk prosedur penyingkiran yang memerlukan ketepatan. Dalam ginekologi, ia boleh digunakan dalam rawatan untuk
herpes simplex
, sista, kondiloma,
endometrial adhesion, cervical intraepithelial, cervical vulvar,
 dan
 vaginal neoplasia
. Laser Er: YAG juga digunakan untuk merawat kekenduran atau kelemahan faraj atau mengeluarkan lesi benign dan pigmentasi.

Laser Nd: YAG diserap homogen dalam tisu manusia. Oleh itu, jenis laser ini sesuai untuk pembedahan tisu lembut dan rawatan lapisan yang lebih mendalam, seperti
myomectomy
 dan sindrom ovarium polikistik (PCOS). Ia juga digunakan dalam anestesia.

Kelebihan laser fotona dalam ginekologi

Laser Er: YAG digunakan untuk melakukan pelbagai prosedur perubatan yang tidak terkait, tidak invasif, dan berketetapan tinggi. Dalam prosedur ini, anda mungkin berasa sedikit atau tidak sakit; dan dalam banyak rawatan, anda mungkin tidak perlu menerima anestesia. Oleh itu, luka dan penyembuhan cepat dan anda boleh sembuh dengan cepat selepas itu. Anda mungkin tidak tahu bahawa laser Er: YAG boleh membantu meningkatkan kekebalan di kawasan setempat.

Laser Nd: YAG boleh digunakan untuk pemotongan dan pemisahan yang dilakukan di bawah bendalir. Apabila pakar bedah menggunakan laser ini, mereka dengan mudah mencapai tempat-tempat yang sukar diakses, dan mereka dapat mengawal kedalaman penembusan. Dalam prosedur ini, laser Nd: YAG tidak akan membakar tisu anda, dan tisu sekitarnya dapat dilindungi. Oleh itu, anda mungkin berasa sedikit sakit dan bengkak dapat dikurangkan.

Laser fotona boleh digunakan dalam ginekologi untuk merawat beberapa masalah penyakit ginekologi. Rawatan yang menggunakan laser ini sedikit invasif, hanya membawa kesakitan yang sedikit atau tiada, dan memerlukan pemulihan jangka pendek. Sekiranya anda mempunyai masalah, anda boleh berbincang dengan doktor anda untuk mengetahui sama ada ia sesuai untuk anda atau sebaliknya.

Hello Health Group
 tidak memberikan nasihat, diagnosis atau rawatan perubatan.


Ini Antara Perkembangan Yang Akan Berlaku Bila Anak Sudah Berumur 2 Tahun! Antaranya Mula Berjalan & Makan Sendiri

Setiap ibu bapa mengharapkan yang terbaik untuk anak mereka sejak dari dalam kandungan. Selepas lahir, tanggungjawab anda bertambah besar kerana bagi setiap pencapaian perkembangan (
milestone
), anak anda memerlukan penjagaan yang berbeza. Berikut adalah antara
perkembangan anak 2 tahun
yang boleh anda perhatikan.

Untuk mendapatkan lebih banyak info tentang Keibubapaan, sila dapatkannya
di sini.

Perkembangan anak 2 tahun

Antara perkembangan bayi 2 tahun yang boleh anda perhatikan:

1. Belajar berjalan

Apabila bayi berumur 2 tahun, mereka belajar m
engambil langkah pertama
. Kebanyakan bayi mula berjalan semasa berumur antara 9 ke 17 bulan. Mereka boleh melakukannya selangkah pada satu-satu masa dan tidak memerlukan bantuan dari ibu bapa mereka.

2. Mula berlari

Selepas 6 bulan berjalan, bayi anda kini boleh
berlari serba sedikit
. Mereka akan selalu berlari ke sana sini. Anda akan memerlukan lebih banyak tenaga untuk melayan mereka. Sila bersedia untuk bermain kejar-kejar!

Baca juga:

Anak 5 Tahun Hanya Dibenarkan 1 jam Masa Skrin Sehari? Ketahui Garis Panduan Penggunaan Gajet

Mahu Libatkan Anak Anda Dalam Sukan Lasak? Perhatikan Hal Ini Terlebih Dahulu

Perkembangan anak 2 tahun 3: Memanjat

Sila bersedia dengan pengembaraan bayi anda. Sebaik sahaja mereka telah mahir berjalan dan berlari di atas tanah, mereka akan mula “naik” ke atas. “Naik” bermaksud memanjat keluar dari buaian, di atas perabot dan tangga.

Pada satu tahap, anda mungkin perlu mengalihkan buaian tersebut untuk mengelakkan risiko dan memerhatikan mereka sepanjang masa.

4. Lahirnya seorang pemain bola sepak

Ini adalah tahap di mana anak anda belajar mengenali dunia. Mereka mungkin mula
menyepak objek seperti bola
. Belajar menyepak adalah satu langkah yang besar di dalam perkembangan seorang bayi.

Selepas mengetahui bola boleh melantun, mereka akan bertukar kepada perkara lain seperti alat mainan atau makanan untuk melihat jika ia mempunyai reaksi yang sama. Begitulah bagaimana anak anda mendapat
pelajaran kognitif
 mereka yang pertama.

5. Menconteng dan makan dengan sendiri

Semasa tahun kedua, anak anda akan lebih mahir dalam mengawal tangan dan jari mereka. Mereka boleh mengambil krayon, melukis garisan atau memegang sudu untuk makan.

6. Anak anda mula menggunakan imaginasi mereka

Antara 18 ke 24 bulan, bayi mula
menggunakan imaginasi mereka
. Ibu bapa boleh menyedarinya melalui permainan anak-anak mereka. Ia boleh jadi dalam bentuk bercakap dengan anak patung, memberi Donald duck makan atau bercakap di telefon mainan. Otak mereka kini bersedia untuk pengemberaan yang baru.

7. Mereka akhirnya boleh bercakap

Semasa berumur 15 ke 18 bulan, mereka boleh bercakap perkataan yang betul. Apabila mencapai 24 bulan, mereka boleh menghasilkan ayat-ayat pendek.

Perkembangan anak 2 tahun 8: Mereka mula berkawan

Menjelang pengkahiran tahun kedua, bayi kebiasaannya lebih
suka bermain bersama kawan-kawan
. Kehidupan sosial mereka bermula di sini.


Curiga Alami Simptom COVID-19, JANGAN PANIK! KKM Sedia Khidmat Pemeriksaan Di Rumah

Untuk mendapatkan lebih banyak info tentang coronavirus di Malaysia, sila dapatkannya di sini.

Ramai lebih suka mengurungkan diri dalam bilik ketika sakit. Terutamanya jika
 simptom yang dialami cuma selesema yang biasanya hilang dengan sendirinya
. Siapa nak ke klinik untuk pemeriksaan COVID 19, kan?

Namun begitu, melihat angka jangkitan yang makin meningkat, kerajaan menggalakkan
mereka yang mengalami simptom
  untuk hadir ke klinik bagi pemeriksaan lanjut.

[covid_19]

Takut diminta “kuarantinkan diri sendiri’
menyebabkan langkah disuruh kerajaan tak mendapat sambutan.

Ini bukan sahaja boleh mendatangkan kemudaratan pada individu terbabit, malah ahli keluarga atau sahabat handai yang tinggal serumah.

Bagi mengelakkan perkara ini, KKM melancarkan khidmat pemeriksaan COVID 19 di rumah.

Pemeriksaan COVID 19 di rumah: Privasi terjaga dan tiada stigma daripada orang ramai

Melihat keperluan untuk memberi privasi dan mengelak stigma, KKM telah bekerjasama dengan 11 syarikat swasta bagi merealisasikan perkhidmatan pemeriksaan COVID 19 di rumah ini.

Antara syarikat yang terlibat adalah:

Bookdoc

DoctorOnCall

Pantai Premier Pathology Sdn Bhd

Lablink (M) Sdn Bhd (KPJ)

Qualitas Medical Group Sdn Bhd

Gleneagles Kuala Lumpur

Twin Tower Medical Centre KLCC

Pantai Hospital Kuala Lumpur

Pantai Hospital Cheras

Pantai Hospital Klang

Pantai Hospital Ayer Keroh

Baca juga:

https://wp.hellodoktor.com/ms/coronavirus/covid19/ujian-klinikal-vaksin-covid-19/

Sebelum ini, pemeriksaan virus corona dilakukan bagi pesakit yang disyaki menghidap jangkitan virus korona baharu.

Walau bagaimanapun, terdapat di antara mereka yang bimbang walaupun tidak memenuhi kriteria bagi pesakit yang disyaki dijangkiti wabak.

Bagi membolehkan akses pemeriksaan virus corona diadakan dengan lebih meluas, langkah ini telah dilaksanakan.

Menurut Ketua Pengarah Kesihatan, Datuk Dr Noor Hisham Abdullah, pemeriksaan tersebut akan dilakukan oleh ahli paramedik perubatan terlatih.

Sampel yang diambil akan dihantar ke makmal swasta untuk dianalisis.

Pemeriksaan COVID 19 di rumah juga satu projek baharu Bill Gates!

Gambar oleh WIkipedia (CC BY-SA 3.0)

Malaysia bukan satu-satunya negara yang menyedari kepentingan mewujudkan sistem pemeriksaan virus corona di rumah.

Di Seattle, Amerika Syarikat, mereka yang mahu membuat pemeriksaan boleh menggunakan alat ujian yang bakal dicipta melalui projek ditaja Yayasan Gates.

Pemeriksaan kesihatan merupakan satu kepentingan yang perlu dititikberat bagi memastikan
kadar penularan virus berlaku dengan perlahan dan akhirnya berhenti
.

Seperti KKM, Pusat Kawalan Penyakit Berjangkit (CDC) hanya membuat ujian virus corona terhadap mereka yang mempunyai faktor risiko.

Oleh sebab penularan virus sangat cepat, hospital mengalami kekurangan peralatan ujian sedia ada.

Jadi bagaimana pemeriksaan covid 19 di rumah dapat membantu menghindarkan penularan wabak?

Kebanyakan orang muda mengalami simptom ringan
.

Jika mereka bergerak dari rumah ke hospital, mereka berisiko menyebarkan virus tersebut pada orang awam atau pekerja kesihatan.

Baca juga:

12 Hospital & 6 Makmal Kesihatan Malaysia SEDIA Untuk Ujian Pengesanan COVID-19, Penting Ini!

Individu Dengan Virus Corona Boleh Sebarkannya Walaupun Masih Tiada Simptom!

Jadi, bagaimanakah cara membantu mereka dengan simptom ringan untuk tahu diagnosis mereka?

Jawapannya adalah pemeriksaan di rumah melalui kit yang bakal dicipta oleh Yayasan Gates atau pemeriksaan oleh ahli paramedik seperti apa yang dilakukan oleh KKM!

Mereka yang mahu buat pemeriksaan akan ditanya soalan tentang simptom yang dialami.

Jika mereka disyaki mempunyai jangkitan, kit ujian akan dihantar dalam masa 2 jam.

Pesakit akan melakukan sendiri prosedur pengambilan sampel pada hidung mereka dan ia akan dihantar ke makmal di Universiti Washington untuk tujuan analisis.

Bila saya perlu hadir ke hospital untuk pemeriksaan COVID 19?

Oleh sebab projek yang dijalankan KKM ini masih di fasa awal, kita boleh jangkakan kawasan liputannya tidaklah meluas mana.

Ini bermakna mereka yang tinggal di kawasan pedalaman perlu menghadirkan diri ke hospital untuk tujuan pemeriksaan.

Namun begitu, bilakah masa yang sesuai untuk anda berbuat demikian?

Oleh sebab tiada protokol khusus yang boleh diberi bagi
mereka yang mengalami simptom
 ringan,
isolasi di rumah merupakan satu langkah relevan
.

Tapi, jika anda di kalangan yang berisiko tinggi seperti
orang tua
, ibu mengandung atau mempunyai satu atau lebih penyakit kronik, anda perlu hadir ke hospital untuk pemantauan.

Jika pemeriksaan COVID 19 dibuat di rumah sekalipun, sekiranya positif, anda masih perlu dipantau di fasiliti kesihatan.

Ini berikutan terdapat risiko kematian yang tinggi dalam kalangan mereka yang tergolong dalam kumpulan yang dinyatakan.

Namun begitu, jika anda tidak mempunyai risiko tersebut dan masih mahu pergi ke klinik atau hospital, tiada masalah. Anda hanya perlu mengambil langkah pencegahan seperti:

Pakai topeng muka.

Amalkan etika batuk/bersin yang betul.

Jangan pegang apa-apa objek di sekeliling jika tiada keperluan.

Elakkan daripada menggunakan kenderaan awam sekiranya ada simptom.

[mc4wp_form id=’115319″]

Konklusi

Kemajuan teknologi memudahkan urusan manusia khususnya pemeriksaan virus corona dalam konteks perbincangan artikel ini.

Pemeriksaan awal dapat membendung jangkitan daripada terus menular. Jika anda berisiko tinggi segeralah pergi ke klinik atau hospital.

Hello Health Group

tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus

https://www.facebook.com/1634329383494261/videos/115200726587889/

Baca juga:

Individu Dengan Virus Corona Boleh Sebarkannya Walaupun Masih Tiada Simptom!

Adakah Coronavirus Turut Menjangkiti Kanak-kanak?

Sistem Saringan Coronavirus Ditipu Wanita Dari China, Akhirnya Dikesan Di Perancis!

Berkesankah Alat Pembersih Udara (Air Purifier) Dalam Mencegah Coronavirus?

Sah, WHO Kini Telah Isytihar Darurat Akibat Novel Coronavirus!


Kusta, Sejenis Penyakit Kulit Kronik Yang Paling Awal Wujud Di Negara Kita?

Kusta (
leprosy
,
hansen
) adalah penyakit kulit kronik
yang telah wujud sejak zaman dahulu dan
 antara rekod terawal adalah sejak zaman kerajaan Mesir Purba lagi.

Pada zaman dahulu, ia telah
menjadi suatu mimpi ngeri yang sangat ditakuti
 dan penghidap penyakit ini sering menghadapi stigma buruk daripada masyarakat sendiri.

Apakah punca penyakit kulit kusta?

Kusta disebabkan oleh sejenis bakteria bernama
Mycobacterium lepare (M. leprae).

Ia merupakan sejenis bakteria yang lambat berkembang biak dan mengambil masa bertahun-tahun lamanya sebelum menghasilkan simptom ke atas pesakit.

Adakah penyakit ini boleh berjangkit?

Antara punca ramai orang takut untuk berada dekat dengan pesakit kusta adalah bimbang jika mereka sendiri akan dijangkiti penyakit tersebut.

Ia sememangnya penyakit berjangkit
, namun, jangkitan daripada pesakit kepada orang yang sihat tidaklah berlaku seperti jangkitan bakteria lain.

Cara bagaimana ia boleh tersebar adalah tidak diketahui secara pasti.

Apa yang pasti adalah seseorang itu perlu bersentuhan dengan cecair daripada mulut atau hidung pesakit berulang kali sebelum boleh dijangkiti bakteria
M. leprae
yang hanya akan berlaku jika pesakit tersebut tidak mengambil apa-apa rawatan.

Oleh itu, jangan takut untuk
 menyantuni dan mendekati pesakit kusta
 kerana mereka juga memerlukan sokongan dan harapan daripada masyarakat.

Apakah tanda dan simptom kusta?

Penyakit ini menjejaskan kulit dan urat saraf periferi selain mata dan hidung juga mungkin boleh terjejas dalam masa sama.

Simptom utamanya adalah kecacatan pada kulit dalam bentuk luka atau ketulan yang tidak hilang dalam tempoh beberapa minggu atau bulan.

Kecacatan tersebut berwarna pudar berbanding kulit.

Baca lagi artikel berkaitan:

Kusta: Adakah Masih Ada Harapan Untuk Sembuh?

Adakah Penyakit Kusta Benar-benar Sudah Pupus?

Penyakit Kusta: Endemik di Malaysia Dan Mungkinkah Kembali Menjadi Igauan Ngeri?

Kesan pada urat saraf periferi pula menyebabkan hilang deria rasa pada tangan dan kaki serta otot menjadi lemah.

Disebabkan bakteria
M. leprae
berkembang biak dalam tempoh yang lambat, ia kebiasaannya mengambil masa antara 3 hingga 5 tahun sebelum simptom dan tanda tersebut dapat dilihat.

Malah, ada juga mereka yang
tidak mengalami sebarang simptom sehingga 20 tahun
.

Tempoh yang berbeza ini membuatkan doktor susah untuk menjangkakan tempoh jangkitan pesakit penyakit kulit kronik kusta.


Diet Mediterranean Kurangkan Risiko Berlakunya Masalah Pendengaran

Siapa kata pemakanan tidak memberi pengaruh besar? Apa pun yang kita masukkan ke dalam mulut kita, kesemuanya memberikan perubahan kepada tubuh sama ada sedikit ataupun banyak. Apatah lagi jika apa yang anda makan itu jelas sekali bermanfaat, hanya bergantung kepada diri kita sendiri sahaja sama ada mahu memakannya atau tidak.

Diet Mediterranean elak masalah pendengaran

Satu kajian telah mendapati, makan secara sihat berpotensi menghentikan seseorang individu daripada menjadi pekak apabila sudah tua kelak. Kajian tersebut mendedahkan bahawa, individu yang mengambil banyak buah-buahan dan
sayur-sayuran
, kekacang, sayuran berdaun serta
makanan laut
 dan ikan, kurang cenderung untuk melaporkan masalah pendengaran yang semakin berkurangan.

Jenis makanan yang dilihat terbaik bagi kesihatan
pendengaran
 adalah jenis-jenis makanan yang terdapat dalam diet Mediterranean. Dalam kajian tersebut, individu yang mengambil jenis makanan yang paling hampir dengan diet Mediterranean ini didapati memiliki sehingga 30% risiko yang lebih rendah untuk mengalami penurunan tahap pendengaran.

Sekumpulan saintis dari Brigham dan Women’s Hospital di Boston, Massachusettes telah membuat kajian ini keatas 3,135 orang wanita dengan purata umur 59 tahun. Pendengaran peserta-peserta kajian ini diuji dalam tempoh tiga tahun dan pengkaji turut melihat kepada maklumat berkenaan diet yang mereka amalkan. Pada kadar pertengahan, wanita-wanita ini didapati mempunyai 30% kecenderungan yang lebih rendah untuk mendapat masalah pendengaran jika mengambil diet yang sihat.

Risiko kehilangan pendengaran boleh dikurangkan melalui diet

Menurut Dr. Sharon Curhan, ketua penyelidik bagi kajian ini, persepsi yang biasa kita dapati ialah kehilangan pendengaran ini adalah sesuatu yang tidak dapat dielakkan dan ia merupakan salah satu daripada proses penuaan. Walau bagaimanapun, kajian mereka memberikan penumpuan kepada perkara-perkara yang boleh kita ubah dalam diet harian dan gaya hidup untuk mengelakkan kehilangan pendengaran atau sekurang-kurangnya memperlambatkan ia daripada berlaku.

Menurut Dr. Sharon lagi, manfaat pematuhan terhadap corak pemakanan yang sihat telah dikaitkan dengan pelbagai kesan positif terhadap kesihatan dan makan secara sihat juga boleh membantu dalam mengurangkan risiko bagi seseorang individu untuk mendapat masalah berkaitan pendengaran.

Jenis diet yang dibuat perbandingan dengan diet harian responden adalah diet Alternate Mediterranean, Dietary Approaches to Stop Hypertension (DASH) dan Alternate Healthy Index-2010. Ketiga-tiga jenis diet ini menumpukan kepada pengambilan buah-buahan dan sayur-sayuran yang banyak, pengurangan daging, produk tenusu dan makanan yang diproses, selain menambahkan pengambilan ikan, kekacang dan legum.

Makanan yang tidak sihat dan berlemak diketahui menyempitkan
salur darah
 dan mengurangkan bekalan darah. Dr. Sharon menyatakan, aliran darah ke bahagian dalam telinga yang tidak mencukupi boleh meningkatkan risiko untuk ia menjadi bengkak atau rosak.

Kita semua tahu bahawa pemakanan yang tidak sihat menyumbang kepada berlakunya pelbagai jenis risiko penyakit-penyakit kronik. Cuba gantikan beberapa hidangan harian anda dengan jenis makanan yang lebih sihat seperti kerabu dan salad. Banyakkan mengambil sumber makanan laut seperti ikan tuna dan tenggiri kerana jenis-jenis ikan ini kaya dengan kandungan asid lemak omega-3 yang diketahui baik untuk tubuh terutamanya otak anda.


Ubat Kesuburan: Hormon Suntikan Dan Clomid - Apa Kita Perlu Tahu Tentangnya?

Hanya 25 peratus pasangan yang boleh hamil dalam bulan pertama selepas mencuba dan sehingga 90 peratus berjaya hamil dalam tempoh setahun setengah mencuba.

Dengan itu, jika anda dan pasangan gagal tergolong dalam kalangan kumpulan 90 peratus ini, maka salah seorang atau kedua-dua anda mungkin mengalami masalah ketidaksuburan.

Selepas menilai keadaan anda,
doktor boleh menetapkan ubat kesuburan tertentu
 seperti hormon suntikan yang membantu anda merangsang pelepasan hormon atau mengatur ovulasi anda dan keseimbangan hormon, justeru meningkatkan kebarangkalian anda untuk hamil.

Berikut senarai
 rawatan perubatan ketidaksuburan yang lazim digunakan
, tujuannya dan kesan sampingan yang mungkin berlaku:

Perubatan untuk rangsangan ovari

#1. Clomifene Citrate (CC)

Direka untuk wanita dengan
ovulasi yng tidak tetap atau abnormal
, clomifene citrate adalah ubat preskripsi yang paling lazim untuk kes ketidaksuburan.

Biasanya, ubat inilah yang mula diambil oleh hampir setiap wanita sebelum doktor menyarankan mereka dengan jenis ubat kesuburan lain (jika ini tidak berkesan).

Dos biasa clomifene citrate adalah 50mg sehari, diambil antara hari ke-2 dan 6 dalam kitaran seseorang wanita. Dos ini juga mungkin meningkat jika ovulasi masih tidak berlaku 7 hari selepas dos terakhir diambil.

Bagaimanapun, kaedah ini hanya boleh dipreskripsi untuk 3 hingga 6 kitaran, menurut The American Society for Reproductive Medicine (ASRM).

Perubatan ini dikenali untuk kemampuan menyekat keupayaan estrogen, yang boleh menyebabkan sebahagian otak untuk melepaskan LH, GnRH, dan FSH – hormon yang merangsang ovari anda untuk menghasilkan telur.

Ia juga boleh digunakan untuk lelaki memandangkan LH dan FSH juga bertanggungjawab untuk pengeluaran testosteron dan sperma. Clomifene citrate kini dijual di bawah jenama Clomid atau Serophene.

#2. Suntikan hormon

Jenis suntikan hormon sangat berbeza-beza, bergantung kepada hormon tertentu yang anda kurang.

Anda cenderung untuk menerima suntikan GnRH, yang merupakan hormon pelepasan Gonadotropin, yang mencetuskan rembesan FSH dan LH dari kelenjar pituitari; atau hCG, suntikan intramuskular Synthetic Human Chorionic Gonadotropin yang sering digabungkan dengan ubat kesuburan lain.

Dan, jika ovari anda masih tidak boleh dirangsang dengan sebarang ubat yang diberikan, doktor mungkin akan memberikan anda suntikan terus hormon yang diperlukan untuk melepaskan telur.

Suntikan hormon salah satunya merangkumi FSH (hormon penggalak folikel) atau 50/50 gabungan FSH dan LH (yang dipanggil hMG, atau Human menopausal gonadotropin).

Hormon ini biasanya diberikan untuk 7 hingga 12 hari berturut-turut mulai daripada hari ke-2 atau ke-3 kitaran anda.

GnRH juga boleh dipreskripsi untuk lelaki kerana ia boleh
 meningkatkan penghasilan sperma sihat
, namun, ia mungkin mengambil masa daripada 1 hingga 3 tahun untuk melihat kesannya.

Baca juga:

Waktu Subur Wanita: Bagaimana Perubahannya Mempengaruhi Libido?

Mengapa Masih Belum Hamil? Ini 8 Tanda Wanita Tidak Subur

Punca-Punca Utama Ketidaksuburan Dalam Wanita

Diet yang Boleh Membantu Kesuburan Wanita

Apa yang Anda Perlu Tahu tentang Ubat Kesuburan Wanita?


Hati-Hati, Ini 10 Tanda Ketidaksuburan Atau Kemandulan Yang Boleh Terjadi Pada Lelaki Dan Wanita

Kehamilan dianggap sebagai salah satu peristiwa hidup yang paling penting bagi setiap wanita.

Namun, selepas bertahun-tahun berusaha, anda dan pasangan anda tidak dapat menerima sebarang tanda kehamilan.

Jika anda tertanya-tanya sama ada kemandulan/ketidaksuburan mungkin memberi kesan kepada anda dan pasangan, sila baca untuk mengetahui sepuluh tanda-tanda yang paling biasa bagi keadaan yang tidak diingini ini.

Menyedari tanda-tanda yang paling biasa kemandulan akan membantu anda membuat keputusan apa yang perlu dilakukan apabila anda tidak boleh mencapai kehamilan.

Setelah melakukan hubungan seks tidak dilindungi sehingga setahun, anda masih tidak menerima apa-apa tanda kemungkinan kehamilan.

Mungkin, ia adalah masa untuk berunding dengan seorang pakar kesuburan untuk pemeriksaan lanjut atau anda boleh meramalkan keadaan anda melalui sepuluh ini isyarat.

Lebih 35 tahun

Oleh kerana banyak sebab, wanita moden menunggu sehingga 30-an dan 40-an untuk mempunyai anak.

Ramai daripada mereka mempunyai anak pertama mereka pada usia 35 atau lebih. Anda perlu tahu usia yang menyebabkan semakin banyak masalah kesuburan.

Untuk hamil, badan wanita mesti melepaskan telur daripada salah satu ovarinya. Tetapi apabila seorang wanita lebih tua, ovari menjadi kurang mampu untuk melepaskan telur.

Bilangan telur yang sihat mungkin akan berkurangan.

Juga, proses penuaan boleh membawa banyak masalah kesihatan yang boleh menyebabkan masalah kesuburan dan risiko keguguran.

Dengan cara ini, apabila anda lebih daripada 35 tahun, peluang anda untuk mempunyai bayi akan mungkin berkurangan.

Haid tidak teratur

Mempunyai tempoh normal dan biasa adalah tanda peluang tinggi untuk ovulasi. Seorang wanita dengan tempoh yang tidak teratur mungkin tidak berlaku ovulasi.

Ini mungkin disebabkan beberapa keadaan. Punca paling biasa haid tidak teratur yang membawa kepada kemandulan adalah Polycystic Ovary Syndrome (PCOS).

Ini adalah sejenis penyakit ketidakseimbangan hormon yang boleh mengganggu ovulasi normal. Tanda-tanda PCOS termasuk tempoh jarang berlaku, pertumbuhan rambut yang berlebihan, jerawat, dan obesiti.

Usia pasangan lebih 40 tahun

Umur juga memberi kesan kepada lelaki ketika menghasilkan sperma dengan sihat dan jumlah sperma yang banyak.

Jika pasangan anda adalah lebih tua dan anda tidak mendapat mengandung, air mani beliau dianalisis untuk menolak apa-apa isu di pusat jagaan kesihatan.

Fibrod rahim

Fibroid uterus atau keabnormalan rahim boleh merosakkan bagaimana lapisan uterus dan embrio berinteraksi dengan implantasi yang lebih rendah dan kadar kehamilan.

Keabnormalan ini juga boleh menyebabkan pendarahan tidak teratur antara kitaran haid. Walau bagaimanapun, dengan kaedah pembedahan, anda mudah dirawat dengan keabnormalan ini.

Ada sejarah jangkitan pelvis atau penyakit kelamin

Jangkitan pelvis dan jangkitan kelamin boleh menyebabkan keradangan dan parut kekal ovari.

Kehadiran tiub terbuka adalah penting untuk konsep semula jadi, kerana sperma mesti merentasi tiub untuk mencapai dan menyuburkan telur diovulasi.

Mereka yang menghidapnya mungkin tidak subur tetapi boleh disembuhkan dengan rawatan antibiotik.

Tisu parut

Tisu parut yang disebabkan oleh jangkitan pelvis boleh menyebabkan tersumbat dalam tiub fallopio, yang membawa kepada masalah kesuburan.

Ini boleh dirawat dengan pembedahan, dan dalam kes-kes yang kurang serius, urut perut.

Mengalami lebih daripada dua keguguran

Walaupun berpeluang mengandung lagi selepas dua keguguran adalah agak tinggi, kajian praktikal menunjukkan bahawa kesuburan selepas keguguran mungkin rendah sekarang .

Walau bagaimanapun, kerana kemungkinan ini tidak terlalu tinggi, jika anda cuba untuk hamil selepas keguguran, tetap berharap dan meminta nasihat doktor.

Ketidakseimbangan hormon

Kitaran haid yang tidak teratur boleh menjadi tanda ketidakseimbangan hormon atau isu-isu kesuburan yang lebih serius lain.

Jika mana-mana hormon ini tidak berada di tahap yang betul, kitaran haid mungkin menjadi tidak teratur.

Ketidakseimbangan hormon boleh menyebabkan pelbagai masalah kesihatan lain yang berkaitan yang boleh menjejaskan bukan sahaja kesuburan anda.

Sista ovari/Ovarian cysts

Ramai wanita menghidap sista ovari pada suatu ketika dalam hidup mereka. Kantung berisi cecair ini kadang-kadang boleh tumbuh di ovari dan menghalang telur daripada berkembang atau dibebaskan.

Ia kadang-kadang boleh hilang dengan sendiri, tetapi pembedahan boleh membantu anda menyelesaikan masalah ini.

Endometriosis

Ramai wanita mendiagnosis bagi kemandulan mempunyai endometriosis. Jika anda telah didiagnosis, kemungkinan simptom anda lebih teruk dan ini mungkin menunjukkan anda akan berdepan masa yang lebih sukar hamil.

Sesetengah pasangan mungkin tidak mempunyai tanda-tanda kemandulan. Manakala yang lain tahu setelah didiagnosis dengan isu kesuburan pada masa lalu.

Jika anda dan pasangan sedang berjuang dengan masalah ini, penjadualan temu janji boleh membantu.